hotchpotch/miracl-hf-unified huggingface dataset:
রেশমি রুমাল আন্দোলন
রেশমি রুমাল আন্দোলন (তেহরিক-ই-রেশমি রুমাল) বলতে ব্রিটিশ শাসন থেকে ভারতকে মুক্ত করার উদ্দেশ্যে ১৯১৩ থেকে ১৯২০ সালের মধ্যে দেওবন্দি নেতাদের কর্তৃক সংগঠিত আন্দোলনকে বোঝায়। এতে উসমানীয় সাম্রাজ্য, জার্মান সাম্রাজ্য ও আফগানিস্তানের সহায়তা নেয়ার পরিকল্পনা করা হয়। আফগানিস্তানে দেওবন্দি নেতা উবাইদুল্লাহ সিন্ধির কাছ থেকে পারস্যে অন্য আরেকজন নেতা মাহমুদুল হাসানের কাছে পাঠানো চিঠি উদ্ধারের মাধ্যমে পাঞ্জাব সিআইডি পরিকল্পনার কথা জানতে পারে। চিঠিটি রেশমের কাপড়ের উপর লেখা হয়েছিল বলে এই নামে এর নামকরণ করা হয়।
প্রথম বিশ্বযুদ্ধ শুরু হওয়ার পর ১৯১৫ সালের অক্টোবর মাওলানা উবাইদুল্লাহ সিন্ধি ও দারুল উলুম দেওবন্দের প্রিন্সিপল মাওলানা মাহমুদুল হাসান কাবুলের দিকে যাত্রা করেন। ভারতের উপজাতীয় এলাকায় একটি মুসলিম বিদ্রোহ ঘটানোর পরিকল্পনা ছিল। এ উদ্দেশ্যে উবাইদুল্লাহ সিন্ধি আফগানিস্তানের আমির হাবিবুল্লাহ খানকে ব্রিটেনের বিরুদ্ধে যুদ্ধ ঘোষণার জন্য প্রস্তাব করতে চেয়েছিলেন। অন্যদিকে মাহমুদুল হাসান জার্মান ও তুর্কি সাহায্য চান। মাহমুদুল হাসান হেজাজের দিকে অগ্রসর হন। এর মধ্যে উবাইদুল্লাহ সিন্ধি আফগানিস্তানের আমিরের সাথে সুসম্পর্ক স্থাপনে সক্ষম হন। তাকে তুরস্কে পৌছে দিতে তার সাথে আসা অনুসারী ছাত্রদের নিয়ে কাবুলে তিনি সিদ্ধান্ত নেন যে ভারতের স্বাধীনতা আন্দোলনে প্যান-ইসলামি উদ্দেশ্য সর্বোত্তম ভূমিকা রাখতে পারবে। ব্রিটেনের বিরুদ্ধে খলিফার জিহাদে যোগদানের জন্য তিনি তুরস্ক যেতে ইচ্ছুক ছিলেন।
বার্লিন-ভারতীয় কমিটি (যা ১৯১৫ সালের পর "ভারতীয় স্বাধীনতা কমিটি" রূপ নেয়) ইন্দো-জার্মান-তুর্কি মিশনে রূপ নেয় যার আওতায় ইন্দো-ইরানি সীমান্তের উপজাতিগুলোকে ব্রিটিশদের বিরুদ্ধে হামলা চালাতে উৎসাহ দেয়ার কথা ছিল। এই গ্রুপ ১৯১৫ সালের ডিসেম্বরে কাবুলে দেওবন্দিদের সাথে মিলিত হয়। এই মিশন ভারতীয় আন্দোলনের কর্মীদের ভারতের সীমানায় নিয়ে আসার পাশাপাশি জার্মান সম্রাট, আনোয়ার পাশা ও মিশরের খেদিব আব্বাস হিলমির বার্তা নিয়ে আসে যাতে ভারতের বিরুদ্ধে অগ্রসরের কথা উল্লেখ ছিল।
মিশনের তাৎক্ষণিক উদ্দেশ্য ছিল আফগানিস্তানের আমিরের ব্রিটিশ ভারতের বিরুদ্ধে অগ্রসর হওয়া এবং আফগান সরকারের কাছ থেকে চলাচলের উন্মুক্ত পথ লাভ করা। কিন্তু পরিকল্পনা ফাস হওয়ার পর শীর্ষ দেওবন্দি নেতারা গ্রেপ্তার হন। শাইখুল হিন্দ বলে পরিচিত মাহমুদুল হাসানকে মক্কা থেকে গ্রেপ্তার করা হয়। তাকে হুসাইন আহমেদ মাদানিসহ মাল্টায় নির্বাসন দেয়া হয়।
২০১৩ সালের জানুয়ারি ভারতের রাষ্ট্রপতি প্রণব মুখার্জি ভারতের স্বাধীনতা আন্দোলনে রেশমি রুমান আন্দোলনের স্মরণে স্মারক ডাকটিকেট প্রকাশ করেন।
Silk Letter Movement(PDF)
মাওলানা
মাওলানা ( একটি সম্মানসূচক উপাধি যা মুসলিম ধর্মীয় নেতার নামের শুরুতে যুক্ত করা হয়। যেমন হযরত হাসান বসরী রাহ. এর নামের শুরুতেমাওলানাযুক্ত করা হতো।
মূলত মধ্য এশিয়া ও ভারত উপমহাদেশে মাদ্রাসা বা দারুল উলুম বা কোনো ইসলামি পন্ডিতের অধীনে পড়াশোনা করা স্নাতকোত্তর পাশ ব্যক্তিকে সম্বোধনের ক্ষেত্রে ব্যবহৃত হয়ে থাকে।
শব্দটি মূলত দুটি শব্দ (তথাمولا+نا) যোগে গঠিত।"‘মাওলা’" শব্দের প্রায় ৩০টিঅর্থ রয়েছে।
যেমন:
পবিত্র কুরআন শরিফে প্রায় ৪টি অর্থে মাওলা শব্দটি ব্যবহৃত হয়েছে। যেমন:
১.সূরা বাকারার ২৮৫ নাম্বার আয়াতে বলা হয়েছে: ﺍﻧﺖ ﻣﻮﻻﻧﺎ ﻓﺎﻧﺼﺮﻧﺎ ﻋﻠﻰ ﺍﻟﻘﻮﻡ ﺍﻟﻜﺎﻓﺮﻳﻦ’ এখানে শব্দটি অভিভাবক অর্থে ব্যবহৃত হয়েছে।
২.সূরা হাদীদের ১৫ নাম্বার আয়াতে বলা হয়েছে: ﻓَﺎﻟْﻴَﻮْﻡَ ﻟَﺎ ﻳُﺆْﺧَﺬُ ﻣِﻨﻜُﻢْ ﻓِﺪْﻳَﺔٌ ﻭَﻟَﺎ ﻣِﻦَ ﺍﻟَّﺬِﻳﻦَ ﻛَﻔَﺮُﻭﺍ ﻣَﺄْﻭَﺍﻛُﻢُ ﺍﻟﻨَّﺎﺭُ ﻫِﻲَ ﻣَﻮْﻟَﺎﻛُﻢْ ﻭَﺑِﺌْﺲَ ﺍﻟْﻤَﺼِﻴﺮُ এখানে শব্দটি আবাস্থল অর্থে ব্যবহৃত হয়েছে।
৩.সূরা মুহাম্মাদের ১১নাম্বার আয়াতে বলা হয়েছে: ذلك بأن الله مولى الذين ..آمنوا. এখানে শব্দটি বন্ধু অর্থে ব্যবহৃত হয়েছে।
৪.সূরা তাহরীমের ৪নাম্বার আয়াতে বলা হয়েছে: والله مولاكم... এখানে সহযোগী অর্থে ব্যবহৃত হয়েছে।
আর তাছাড়া উর্দু ভাষায় মাওলানা শব্দটি উস্তাদ ও আলেমে দ্বীন অর্থেও ব্যবহৃত হয়। 
আমরা যেহেতু এই শব্দের ব্যবহার উর্দুভাষীদের থেকে পেয়েছি, তাই সাধারণত মাওলানা দ্বারা এই দুই অর্থই উদ্দেশ্য করা হয়ে থাকে।
এটলাস পর্বতমালা
এটলাস পর্বতমালা (বারবার: ⵉⴷⵓⵔⴰⵔ ⵏ ⵓⴰⵟⵍⴰⵙ - idurar n Waṭlas, আরবি: جبال الأطلس, ক্লাসিক্যাল আরবি: Daran; dýrin) আফ্রিকার উত্তরপশ্চিম প্রান্তে আলজেরিয়া, মরক্কো ও তিউনিসিয়ার প্রায় ২,৫০০ কিমি (১,৬০০ মাইল) এলাকা জুড়ে বিস্তৃত একটি পর্বতশ্রেণী। এর সর্বোচ্চ শৃঙ্গ তৌবকাল (Toubkal) এর উচ্চতা ৪,১৬৫ মিটার (১৩,৬৬৫ ফুট) এবং এটি দক্ষিনপশ্চিম মরক্কোতে অবস্থিত। এটলাস পর্বতমালা ভূমধ্যসাগর এবং আটলান্টিকের উপকূলকে সাহারা মরুভূমি থেকে আলাদা করেছে। এটলাস পর্বতমালায় প্রধানত বারবার জাতিগোষ্ঠীর বাস। কিছু কিছু বারবার ভাষায় 'পর্বত' বোঝাতে 'আদরার' (Adrar) এবং 'আর্দ্রাস' (Adras) শব্দগুলো ব্যবহৃত হয়; ধারণা করা হয় এসব শব্দ থেকে এটলাস নামটির উৎপত্তি।
উভক্ষতি
উভক্ষতি () হচ্ছে কোনো গাছ বা গছের প্রজাতি থেকে এমন কিছু রসায়ন নির্গত হওয়া যার কারণে অন্য গাছ অঙ্কুরিত না হওয়া বা অঙ্কুরিত হলেও বাঁচতে না পারার প্রক্রিয়া।এই প্রক্রিয়াটাকে বলা হয়উভক্ষতি বা অ্যালিলোপ্যাথি যার অর্থ পারস্পরিক কষ্টভোগ বা মিচুয়াল সাফারিং।
উদ্ভিদজগতে এবং প্রাণীজগতেও খাদ্য, পানীয়, পুষ্টি, জায়গা, বংশবিস্তার ইত্যাদি ক্ষেত্রে সবসময় প্রতিযোগিতা লেগেই থাকে। এসব বিধ্বংসি রসায়ন নির্গত হতে পারে গাছের শেকড়, বাকল, পাতা, পত্রজঞ্জাল এমনকি ফুল থেকেও। ব্ল্যাক ওয়ালনাট গাছের পাতা চুইয়ে যে বৃষ্টির জল মাটিতে পড়ে তাও আদতে বিষাক্ত অ্যালিলো-রসায়ন।
হাজার বছর আগে চীনে এই উভক্ষতি সম্পর্কে কৃষি বিষয়ক বইতে উল্লেখ দেখা গেলেও মাত্র ৭৫ বছর আগে অস্ট্রিয়ার অধ্যপক হান্স মলিশ এ বিষয়ে জার্মান ভাষায় লিখিত তাঁর বইয়ে "Der Einfluss einer Pflanze auf die andere - Allelopathie" (The Effect of Plants on Each Other)। বাংলাদেশে ইউক্যালিপটাস একটি উভক্ষতিকর (অ্যালিলোপ্যাথ) গাছ হিশেবে উদ্ভিদবিজ্ঞানীদের দৃষ্টি আকর্ষণ করেছে। এ ধরনের রসায়ন নিঃসরণকারী গাছ যে সবসময় বড় গাছ হবে এমন নয়। আমাদের পরিচিত করবী, রোজম্যারি, অ্যাস্‌প্যারাগাস, আইভি এমন কি ধানগাছও কিছুটা অ্যালিলোপ্যাথ হতে পারে।
ইউক্যালিপটাস গাছের ক্ষতিকর দিক নিয়ে অনেক গবেষণা হয়েছে যদিও এ নিয়ে কিছু মতবিরোধও আছে। অনেকে মনে করতেন, এই গাছ শেকড় দিয়ে অতি অধিক মাত্রায় জল শোষণ করে এবং পুষ্টি আত্মস্যাৎ করে যে কারণে এর নিচে অন্য গাছ জন্মাতে পারে না। ভূমিকে অতিমাত্রায় শুষ্ক করে ফেলে এই গাছ দাবানলের ইন্ধন যোগায় বলেও মনে করা হয়েছে।
আমাদের অঞ্চলে এর শেকড় চারদিকে ১০০ ফুট পর্যন্ত বিস্তৃত হতে পারে কিন্তু অস্ট্রেলিয়ার একটি ডোয়ার্ফ ইউক্যালিপটাস-এর শেকড় হয়ত ৬০০ ফুট অব্দি পৌছানো বিচিত্র নয়। মরুর জলপিপাসু ট্যামারিক্স গাছের শেকড় ১৫০ ফুট মাটির নিচেও পাওয়া গেছে সুয়েজ খাল নির্মাণের সময়।
কিন্তু ইউক্যালিপটাসের শেকড় নয় শুধু, এর সঙ্গে বর্তমান চিন্তায় যোগ হয়েছে এর অ্যালিলোপ্যাথি স্বভাব, মারণাত্বক রসায়ন বিস্তার।এর শেকড় এবং জমে থাকা পত্রজঞ্জাল থেকে বের হয় সিনিওল এবং আলফা-পাইরিন রসায়ন যা জলে দ্রবীভূত হয়। এ কারণে গাছের নিচে ভেজা থাকলে বা জল জমে থাকলে জমি মারাত্মকভাবে বিষাক্ত হয়ে ওঠে। এতে অন্য গাছের বীজ অঙ্কুরিত হতে পারে না, হলেও তা বাড়তে পারে না।
এত সবের পরেও কিন্তু উভক্ষতিকে (Allelopathy) বৈজ্ঞানিকরা ব্যবহার করতে চেষ্টা করছেন আগাছা নির্মূলের জৈব-হাতিয়ার হিসেবে। উদাহরণস্বরূপ বলা যায়, সূর্যমুখী ফুলগাছের বেশ কয়েক ধরনের আগাছা বিনষ্ট করার ক্ষমতা প্রমানিত হয়েছে কিন্তু এসব গবেষণা রয়েছে এখনো অসম্পূর্ণ অবস্থায়।
বাস্তু প্রকৌশলী
বাস্তু প্রকৌশলী একজন ব্যক্তি যিনি পুরকৌশল চর্চা করেন – তিনি নির্মাণের নকশা, অবকাঠামো উন্নতি, পরিকল্পনা, পরিবেশগত স্বাস্থ্য রক্ষার কাজ করে থাকেন৷ কিছু জায়গায় বাস্তু প্রকৌশলী জমি জরিপ সম্পাদন করেন ৷
বাস্তু প্রকৌশলীদের সাধারণত যেমন নির্মাণ প্রকৌশল, ভূমিকম্প প্রকৌশল, কাঠামো প্রকৌশল, ভূমি উন্নয়ন, পরিবহন প্রকৌশল, জল প্রকৌশল এবং পরিবেশ প্রকৌশল সম্পর্কে পৃথক ভাবে জ্ঞান অর্জন করতে হয়৷
বাস্তু প্রকৌশলে গণিত ও বিজ্ঞানের জ্ঞান গ্রহণ করতে হয়৷ বাস্তু প্রকৌশলীদের ডিপ্লোমা, মাস্টার্স প্রকৌশলী, ডক্টরেট ও পোস্ট ডক্টরেট ডিগ্রী প্রাপ্ত হতে হয়৷
সাত সাগরের মাঝি
সাত সাগরের মাঝি কবি ফররুখ আহমদের একটি কাব্যগ্রন্থ। এতে স্থান পাওয়া একটি কবিতার নামও সাত সাগরের মাঝি। ১৯৪৪ সালের ডিসেম্বর মাসে বইটি প্রকাশিত হয়। এই বইয়ের ১৯টি কবিতার মধ্যে উল্লেখযোগ্য হচ্ছে "পাঞ্জেরী, সিন্দবাদ, আকাশ-নাবিক, ডাহুক, এই সব রাত্রি" ইত্যাদি। বইটি উৎসর্গ করা হয় কবি আল্লামা ইকবালের প্রতি। বইটিতে পুনর্জাগরণের বাণী উচ্চারিত হয়েছে।
প্রসপার উতসেয়া
প্রসপার উতসেয়া (জন্ম: ২৬ মার্চ, ১৯৮৫) হারারেতে জন্মগ্রহণকারী জিম্বাবুয়ের ক্রিকেটার। ডানহাতি অফ-ব্রেক বোলিংয়ের পাশাপাশি ডানহাতি ব্যাটসম্যান হিসেবে জিম্বাবুয়ে ক্রিকেট দলে খেলে থাকেন। ২০০৬ থেকে ২০১০ মেয়াদকালে জিম্বাবুয়ে ক্রিকেট দলের অধিনায়কত্ব করেন। জিম্বাবুয়ের একদিনের আন্তর্জাতিকের ইতিহাসে দ্বিতীয় হ্যাট্রিকলাভকারী বোলারের সম্মাননা লাভ করেছেন।
হারারের হাইফিল্ডের উপকণ্ঠে শহুরে পরিবেশে তার ক্রিকেট জীবন গড়ে ওঠে। কৃষ্ণাঙ্গ অধ্যুষিত চার্চিল বয়েজ হাই স্কুলে জিম্বাবুয়ে ক্রিকেট ইউনিয়নের বৃত্তি নিয়ে ভর্তি হন। বিদ্যালয়ে থাকাকালীন সময়েই তার ক্রীড়া প্রতিভা লক্ষ্য করা যায়। ১৫ বছর বয়সে ম্যাশোনাল্যান্ড এ ক্রিকেট দলে উদ্বোধনী ব্যাটসম্যান হিসেবে প্রথম-শ্রেণীর ক্রিকেটে তার অভিষেক ঘটে। নিজস্ব ১৬তম জন্মদিনের একদিন পূর্বে লোগান কাপের ২য় খেলায় মনিকাল্যান্ডের বিপক্ষে অর্ধ-শতক করেন। এরপর তিনি খুব দ্রুত অনূর্ধ্ব-১৯ ও জিম্বাবুয়ে এ দলে তার উল্লেখযোগ্য বোলিংয়ের কারণে উন্নিত হন।
জাতীয় দলে বেশ কয়েকজন শ্বেতাঙ্গ খেলোয়াড়ের অনুপস্থিতি ও হিথ স্ট্রিকের অধিনায়কত্ব থেকে নাম প্রত্যাহারের পর উতসেয়া দলে নিজ স্থান পাকাপোক্ত করেন। ২০০৪ সালে মনিকাল্যান্ডে যোগ দেন ও পরবর্তীতে সিএফএক্স একাডেমি দলের সদস্য হন। ঐ বছরেরই অক্টোবর মাসে মনিকাল্যান্ডের বিপক্ষে তিনি তার প্রথম পাঁচ-উইকেট পান (৫/৩২)। দূর্বল জাতীয় দলে নিজ স্থান ধরে রাখাসহ ২০০৬ সালে টেরি ডাফিনের পরিবর্তে অধিনায়ক মনোনীত হন।
২৯ আগস্ট, ২০১৪ তারিখে জিম্বাবুয়ে ত্রি-দেশীয় সিরিজের ৩য় খেলায় হ্যাট্রিক করেন উতসেয়া। ৩ জানুয়ারি, ১৯৯৭ সালে এডো ব্রানডেসের পর জিম্বাবুয়ের দ্বিতীয় ও বিশ্বের ৩৫তম খেলোয়াড় হিসেবে তিনি একদিনের আন্তর্জাতিকে হ্যাট্রিক করেন। হারারে স্পোর্টস ক্লাবে অনুষ্ঠিত ঐ খেলায় কুইন্টন ডি কককে টেন্ডাই চাতারা কট-আউট এবং রিলি রোজো ও ডেভিড মিলারকে এলবিডব্লিউ’র ফাদে ফেলে এ কীর্তিগাঁথা রচনা করেন তিনি। খেলায় তিনি তার নিজস্ব সেরা বোলিং করেন ৫/৩৬। তার ক্রীড়ানৈপুণ্যের ফলে চতুর্থবার ও ১৯৯৯ সালের পর দ্বিতীয়বার দক্ষিণ আফ্রিকাকে অল-আউট করতে সক্ষম হয়। স্পিন সহায়ক উইকেটে তাকে যোগ্য সঙ্গ দেন আরেক অফ-স্পিনার জন নিয়াম্বু। তারা দুজনে দশ উইকেটের আটটিই নিজেদের করে নেন। কিন্ত তার দল জিম্বাবুয়ে খেলায় পরাজিত হয়।
সেপ্টেম্বর, ২০০৬ সালে তিনি আইসিসি ওডিআই বোলিং র‌্যাঙ্কিংয়ে ১৫তম অবস্থানে ছিলেন। আগস্ট, ২০০৬ সালে ক্রিকইনফো'র এক নিবন্ধে তাকে একদিনের আন্তর্জাতিক ক্রিকেটের ইতিহাসে স্পিনারদের মধ্যে সর্বনিম্ন ইকোনমি রেট ৩.৮৪ দেখানো হয়েছে। একই সময়ে মুত্তিয়া মুরালিধরন ও হরভজন সিংয়ের ইকোনমি রেট যথাক্রমে ৩.৮৫ ও ৪.১১ ছিল।
হাসান সাবাহ
হাসান সাবাহ (; ১০৫০ এর দশক–১১২৪) ছিলেন একজন নিজারি ইসমাইলি ব্যক্তিত্ব। ১১ শতকে উত্তর পারস্যের আলবুরজ পর্বতমালায় তিনি একটি গোষ্ঠীকে তিনি তার পক্ষাবলম্বন করাতে সক্ষম হন। পরে তিনি আলামুত নামে পরিচিত একটি পর্বত দুর্গ অধিকার করেন এবং সেলজুক তুর্কিদের বিরুদ্ধে বিদ্রোহের জন্য এটিকে সদরদপ্তর হিসেবে ব্যবহার করেন। তিনি একটি ফেদাইন গোষ্ঠী গঠন করেন। এর সদস্যদের হাশাশিন বা “এসাসিন” বলেও উল্লেখ করা হয়।
বহুবিদ্যাবিশারদ
বহুবিদ্যাবিশারদ বা পলিম্যাথ (, "", "যিনি অনেক শিখেছেন") বলা হয় বহুসংখ্যক বিষয়ে পাণ্ডিত্যপূর্ণ কোনো ব্যক্তিকে। সপ্তদশ শতকে সর্বপ্রথম এই পদটি ব্যবহার করা হয়। ইতঃপূর্বে পলিহিস্টর (Polyhistor) পদটি ব্যবহৃত হত।
রেনেসাঁস ও আলোকিত যুগের মহান চিন্তাবিদদের বোঝাতে এই শব্দটি প্রায় ব্যবহৃত হয়। তারা সবাই বিজ্ঞান ও কলার কয়েকটি বিষয়ে দক্ষ ছিলেন। এদের মধ্যে রয়েছেন, লিওনার্দো দা ভিঞ্চি, মাইকেলেঞ্জেলো, গটফ্রিড লাইবনিজ, গ্যালিলিও গ্যালিলি, বেঞ্জামিন ফ্রাঙ্কলিন, রবীন্দ্রনাথ ঠাকুর, পাওলো সারপি, নিকোলাস কোপার্নিকাস, ফ্রান্সিস বেকন, থমাস ব্রাউন, জোসে রিজাল, মাইকেল সারভেটাস, আল হাসান ইবনুল হাইসাম ও ওমর খৈয়াম।
অ্যানি লোরাক
ক্যারোলিনা মিরোস্লাভিভনা কুয়েক () (জন্ম সেপ্টেম্বর ২৭, ১৯৭৮; অ্যানি লোরাক নামেই সর্বাধিক পরিচিত), একজন ইউক্রেনীয় গায়িকা, অভিনেত্রী, উদ্যোক্তা এবং সাবেক জাতিসংঘ শান্তি দূত। অ্যানি লোরাক ইউক্রেনের সবচেয়ে সমানজনক স্বীকৃতি পিপলস আর্টিস্ট অফ ইউক্রেন লাভ করেছেন। ইউক্রেনে অ্যানি লোরাক তাঁর সময়কার অন্যতম ক্ষমতাবান ও প্রভাবশালী নারী। এছাড়া তিনি পূর্ব ইউরোপের অন্যম সুন্দী নারীর স্বীকৃতিও লাভ করেছেন।
২০০৮ সালের ইউরোভিশন সঙ্গীত প্রতিযোগিতায় অ্যানি দ্বিতীয় স্থান অর্জন করেন।
অ্যানি লোরাক মাত্র চার বছর বয়সে গায়িকা হবার স্বপ্ন দেখতেন। বিদ্যালয়ে পড়াকালীন তিনি অনেক অনুষ্ঠানে সঙ্গীত পরিবেশন করেছেন। ১৯৯২ সালে তিনি ইউক্রেনের জনপ্রিয় সঙ্গীত প্রতিযোগিতা পারভোটসভিট-এ অংশগ্রহণ করেন এবং তাতে প্রথম স্থান লাভ করেন। এখানে তিনি এক সঙ্গীত প্রযোজকের সাথে পরিচিত হন, যার সাথে পরবর্তী সময়ে অ্যানি কাজ করেছেন। ১৪ বছর বয়সে অ্যানি তাঁর প্রথম পেশাগত চুক্তি সম্পাদন করেন একটি রেকর্ড লেবেলের সাথে। ১৯৯৫ সালে মস্কোর একটি জনপ্রিয় টেলিভিশন প্রতিযোগিতায় তিনি অংশগ্রহণ করেন এবং সেখানে তিনি অ্যানি লোরাক ছদ্মনাম প্রথম ব্যবহার করেন। এর কারণ ছিল, ওই অনুষ্ঠানটিতে ক্যারোলিনা কুয়েক নামে আরেক রাশিয়ান সঙ্গীতশিল্পী ছিলেন, ফলে তাকে অন্য একটি নাম ব্যবহার করতে হয়। ১৯৯৫ সালে অ্যানি ইউক্রেনের রাজধানী কিয়েভ-এ স্থানান্তরিত হন। এসময়ে তিনি ইউক্রেনের অন্যতম জনপ্রিয় সঙ্গীতশিল্পী হয়ে উঠেন। ১৯৯৬ সালে অ্যানি যুক্তরাষ্ট্রের ইউ ইয়র্কের বিগ অ্যাপল মিউজিক প্রতিযোগিতা জয়লাভ করেন।
জিম্বাবুয়ে জাতীয় ক্রিকেট দলের অধিনায়কদের তালিকা
অত্র নিবন্ধটি আন্তর্জাতিক পর্যায়ে জিম্বাবুয়ে জাতীয় ক্রিকেট দলের অধিনায়কের তালিকা। ৬ জুলাই, ১৯৯২ তারিখে আন্তর্জাতিক ক্রিকেট কাউন্সিল (আইসিসি) কর্তৃক জিম্বাবুয়ে ক্রিকেট দল পূর্ণাঙ্গ সদস্যের মর্যাদা পায় ও টেস্ট ক্রিকেট খেলায় অংশগ্রহণের যোগ্যতা লাভ করে। এরপূর্বে জিম্বাবুয়ে স্বাধীনতা লাভ ও আন্তর্জাতিক স্বীকৃতির একবছর পর ২১ জুলাই, ১৯৮১ তারিখে দলটি সহযোগী সদস্য ছিল। আইসিসিতে যোগদানের পূর্বে রোডেশিয়া দক্ষিণ আফ্রিকার ঘরোয়া প্রতিযোগিতা কারি কাপে অংশগ্রহণ করতো। ৩০ আগস্ট, ২০১৪ তারিখ পর্যন্ত জিম্বাবুয়ের টেস্ট দলে ৯জন, একদিনের আন্তর্জাতিক দলে ১৬জন ও টুয়েন্টি২০ আন্তর্জাতিকে ৩জন দলের অধিনায়কত্ব করেন। এছাড়াও অনেকেই যুবদের দলে নেতৃত্ব দিয়েছেন।
৩০ আগস্ট, ২০১৪ তারিখ পর্যন্ত নয়জন ক্রিকেটার জিম্বাবুয়ের ক্রিকেট দলে কমপক্ষে একটি টেস্টে নেতৃত্ব দিয়েছেন। তারা ২২ সেপ্টেম্বর, ২০০৫ তারিখে টেস্ট ক্রিকেট থেকে স্বেচ্ছা নির্বাসনের পূর্বে ভারতের বিপক্ষে ২য় টেস্টে অংশ নেয়। যে-সকল খেলোয়াড়ের পাশে ড্যাগার (†) চিহ্ন রয়েছে তারা কমপক্ষে একটি টেস্টে নেতৃত্ব দিয়েছেন ও সহঃ অধিনায়ক কিংবা অন্য কোন কারণে সিরিজের অধিনায়কের দায়িত্ব পেয়েছেন।
৩০ আগস্ট, ২০১৪ তারিখ পর্যন্ত ষোলজন ক্রিকেটার জিম্বাবুয়ের ক্রিকেট দলে কমপক্ষে একটি একদিনের আন্তর্জাতিকে নেতৃত্ব দিয়েছেন।
অ্যান্ডি ফ্লাওয়ার ও গ্র্যান্ট ফ্লাওয়ার - উভয়ে সহোদর ভাই।
৩০ অক্টোবর, ২০১৪ তারিখ পর্যন্ত তিনজন ক্রিকেটার কমপক্ষে একটি টুয়েন্টি২০ আন্তর্জাতিকে অধিনায়কত্ব করেছেন:
দুইজন ক্রিকেটার জিম্বাবুয়ে অনূর্ধ্ব-১৯ ক্রিকেট দলে কমপক্ষে একটি টেস্ট খেলায় অধিনায়কত্ব করেছেন:
উনিশজন ক্রিকেটার জিম্বাবুয়ে অনূর্ধ্ব-১৯ ক্রিকেট দলে কমপক্ষে একটি একদিনের আন্তর্জাতিকে অধিনায়কত্ব করেছেন:
টেস্ট ক্রিকেট-বহির্ভূত দলগুলোর শীর্ষস্থানীয় একদিনের প্রতিযোগিতা হচ্ছে আইসিসি ট্রফি। ১৯৯২ সালে টেস্ট মর্যাদা প্রাপ্তির পূর্বে জিম্বাবুয়ে এ প্রতিযোগিতায় অংশগ্রহণ করতো। দুইজন ক্রিকেটার জিম্বাবুয়ে দলের পক্ষে আইসিসি ট্রফিতে অধিনায়কত্ব করেন।
ব্দুদ-'জোম্স-গ্লিং-পা
ব্দুদ-'জোম্স-গ্লিং-পা () (১৮৩৫-১৯০৪) তিব্বতী বৌদ্ধধর্মের র্ন্যিং-মা ধর্মসম্প্রদায়ের একজন লুকায়িত প্রাচীন গ্রন্থের আবিষ্কারক বা গ্তের-স্তোন ছিলেন। তিব্বতী বৌদ্ধ কিংবদন্তী অনুসারে তাঁকে পদ্মসম্ভবের পঁচিশজন প্রধান শিষ্যের অন্যতম খ্যে'উ-ছুং-লো-ত্সা-বার অবতার রূপে মনে করা হয়।
ব্দুদ-'জোম্স-গ্লিং-পা ১৮৩৫ খ্রিষ্টাব্দে তিব্বতের ম্গো-লোগ () অঞ্চলের গ্সের-থাল () উপত্যকায় গ্নুব্স () পরিবারগোষ্ঠীতে জন্মগ্রহণ করেন। তিনি পঁচিশ খন্ড লুকায়িত প্রাচীন গ্রন্থ আবিষ্কার করেন, যা একত্রে ব্দুদ-'জোম্স-গ্তের-গ্সার () বা ব্দুদ-'জোম্সের নূতন সম্পদ নামে পরিচিত হয়। এই গ্রন্থগুলির মধ্যে অতিযোগ তত্ত্বের ওপর লিখিত খ্রোস-মা-নাগ-মো () এবং গ্নাস-লুগ্স-রাং-ব্যুং () গ্রন্থ দুইটি উল্লেখযোগ্য। ব্দুদ-'জোম্স-গ্লিং-পার সাতজন সন্তানই বিভিন্ন উল্লেখযোগ্য অবতারী লামা ইসেবে চিহ্নিত হন।
অজিৎ বরুয়া
অজিৎ বরুয়া (; ) অসমের একজন কবি,সাহিত্যিক ও অনুবাদক। ব্রহ্মপুত্র ইত্যাদি পদ্য নামক কবিতা পুস্তকের জন্য তিনি সাহিত্য অকাদেমী পুরস্কার লাভ করেন। ২০১৫ সনের ৩ এপ্রিলে অজিৎ বরুয়ার মৃত্যু হয়।
১৯২৬ সনের ১৯ আগষ্ট অসমের গুয়াহাটির উজানবজারের নিকটবর্তী যোরপুখুরী নামক স্থানে অজিৎ বরুয়ার জন্ম হয়। তাঁর পিতার নাম চান্দকুছির মল্ল বুজবরুয়া ও মাতার নাম পদ্মলতা বরুয়া। তিনি পণ্ডিত আনন্দরাম বরুয়ার নাতি ছিলেন।
অজিৎ বরুয়া কলেজিয়েট থেকে প্রবেশিকা, কটন কলেজ থেকে ইংরেজি বিষয়ে স্নাতক, কলকাতা বিশ্ববিদ্যালয় থেকে ইংরেজি বিষয়ে স্নাতকোত্তর ও আইন ডিগ্রী লাভ করেন। তিনি ফরাসি ভাষার অধ্যয়ন করেছিলেন। তিনি পেরিসের ইন্টারনেশনেল ইন্সটিটিউড ও পাব্লিক অ্যাডমিনিস্ট্রেশন-এর ডিগ্রীধারী।
১৯৫০ সনের নগাঁও মহাবিদ্যালয়ের ইংরেজি বিভাগের প্রবক্তারুপে চাকুরিতে যোগদান করেন। ভারতীয় প্রশাসনিক কর্তৃক (আই.এ.এস ১৯৭১), অসম উদ্যোগ বিভাগের নির্দেশক, অসম রাজস্ব বিভাগের সচিব ও পরবর্তী সময়ে আয়ুক্ত ও সচিব (১৯৮৩), সাময়িক ভাবে অসম রাজস্ব বিভাগের অধ্যক্ষ(১৯৮৪) ইত্যাদি বিভিন্ন পদে কার্যনির্বাহ করেন। ১৯৮৬ সনের ৩০ নভেম্বরে তিনি চাকুরি জীবন থেকে অবসর গ্রহণ করেন।
অজিৎ বরুয়া ১৯৩৭ সন থেকে কবিতা রচনা করেন। ১৯৮২ সনের ধরনীধর দাস রচিত অভিযান নামক আলোচনা পত্রিকায় তাঁর তাজমহল নামক একটি কবিতা প্রকাশ পায়। তারপর জয়ন্তী, সংলাপ ও রামধেনু ইত্যাদি আলোচনা পত্রিকায়ও তাঁর কবিতা প্রকাশ পায়।
অজিৎ ররুয়া তাঁর সাহিত্যিক অবদানের জন্য বিভিন্ন অনুষ্ঠানে বিভিন্ন সময়ে পুরস্কার লাভ করেছেন। তারমধ্যে কয়েকটি উল্লেখযোগ্য পুরস্কার হচ্ছে:
'জিগ্স-মেদ-ব্স্তান-পা'ই-ন্যি-মা
'জিগ্স-মেদ-ব্স্তান-পা'ই-ন্যি-মা () (১৮৬৫-১৯২৬) তিব্বতী বৌদ্ধধর্মের র্ন্যিং-মা ধর্মসম্প্রদায়ের তৃতীয় র্দো-গ্রুব-ছেন রিন-পো-ছে () উপাধিধারী বৌদ্ধ লামা ছিলেন।
'জিগ্স-মেদ-ব্স্তান-পা'ই-ন্যি-মা ১৮৬৫ খ্রিষ্টাব্দে তিব্বতের র্মা () উপত্যকায় ল্চাগস-রি-'ওদ-বার () নামক স্থানে গ্নুবস () পরিবারগোষ্ঠীতে জন্মগ্রহণ করেন। তার পিতা ব্দুদ-'জোম্স-গ্লিং-পা () একজন বিখ্যাত গ্তের-স্তোন ছিলেন। তার মাতার নাম ছিল ব্সোদ-নাম্স-'ত্শো ()।
মি-'গ্যুর-নাম-ম্খা'ই-র্দো-র্জে () নামক চতুর্থ র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা তাঁকে 'জিগ্স-মেদ-ফুন-ত্শোগস-'ব্যুং-গ্নাস () নামক দ্বিতীয় র্দো-গ্রুব-ছেন রিন-পো-ছে () উপাধিধারী বৌদ্ধ লামা্র পুনর্জন্ম রূপে চিহ্নিত করেন এবং ১৮৭০ খ্রিষ্টাব্দে তাঁকে গ্সের-র্তা () অঞ্চলে পে-মা-ব্কোদ-ক্যি-স্গ্রুব-স্দে () নামক বিহারে অধিষ্ঠিত করেন। এই সময় পে-মা-র্দো-র্জে (), 'জু-মি-ফাম-র্গ্যা-ম্ত্শো (), লাস-রাব-গ্লিং-পা (), 'জা'-পা-ম্দো-স্ঙ্গাগ্স-র্গ্যা-ম্ত্শো (), 'জাম-দ্ব্যাংস-ম্খ্যেন-ব্র্ত্সে'ই-দ্বাং-পো () প্রভৃতি বিখ্যাত লামারা তাঁর উল্লেখযোগ্য শিক্ষক ছিলেন। এছাড়া দ্পাল-স্প্রুল-ও-র্গ্যান-'জিগ্স-মেদ-ছোস-ক্যি-দ্বাং-পো () তাঁকে বোধিসত্ত্বচর্যাবতার সম্বন্ধে শিক্ষাদান করেন।
পে-মা-'বুম () নামক স্থানীয় শাসকের পৃষ্ঠপোষকতায় তিনি গ্ত্সাং-ছেন-দ্ঙ্গোস-গ্রুব-দ্পাল-'বার-গ্লিং () বৌদ্ধ মঠের সম্প্রসারণে মনোযোগী হন। ১৮৮০-এর দশকে তিনি এই বিহারের মূল মন্দির ও একটি বৃহদাকার স্তূপের পুনর্নির্মাণ করান। এই বিহারে তিনি গুহ্যগর্ভতন্ত্র ও বোধিসত্ত্বচর্যাবতারের ওপর শিক্ষা প্রদান করেন।
'জিগ্স-মেদ-ব্স্তান-পা'ই-ন্যি-মা একুশ বছর বয়সে লেগ্স-ব্শাদ-দ্গা'-স্তোন () এবং পরবর্তিকালে ম্দ্জোদ-ক্যি-ল্দে-মিগ () নামক গুহ্যগর্ভতন্ত্রের ওপর দুইটি টীকাভাষ্য রচনা করেন। এছাড়াও তিনি ব্যাং-ছুব-সেম্স-দপা'ই-ব্জুং (), গ্তের-গ্যি-র্নাম-ব্শাদ (), স্ক্যিদ-স্দুগ-লাম-খ্যের () নামক আরো তিনটি গ্রন্থ রচনা করেন।
সে-রা-ম্খা'-'গ্রো-কুন-ব্জাং-ব্দে-স্ক্যোং-দ্বাং-মো
সে-রা-ম্খা'-'গ্রো-কুন-ব্জাং-ব্দে-স্ক্যোং-দ্বাং-মো () (১৮৯২-১৯৪০) তিব্বতের একজন বিখ্যাত বৌদ্ধ সাধিকা ছিলেন।
সে-রা-ম্খা'-'গ্রো-কুন-ব্জাং-ব্দে-স্ক্যোং-দ্বাং-মো ১৮৯২ খ্রিষ্টাব্দে তিব্বতের লাসা শহরের এক ধনী ও রাজনৈতিক ভাবে শক্তিশালী পরিবারে জন্মগ্রহণ করেন। তাঁর পিতার নাম ছিল ল্হা-স্রাস-ব্যাম্স-পা-ম্গোন-পো () এবং মাতার নাম ছিল ত্শে-রিং-ছোস-'দ্জোম ()। শৈশবে ধর্মের প্রতি অনুরক্ত হলেও তাঁর পিতা তাঁকে চীনা শিক্ষায় শিক্ষিত করে লাসা শহরের রাজনৈতিক অভিজাতদের দলভুক্ত করতে চেয়েছিলেন। দশ বছর বয়স হলে তাঁর পিতা তাঁকে এক চীনা নেতার পুত্রের সাথে বিবাহ দেওয়ার চেষ্টা করলে তিনি অধিক মাত্রায় আফিং সেবন করে আত্মহত্যার চেষ্টা করেন। পরে তিনি তাঁর বাড়ি থেকে পালিয়ে যেতে সমর্থ হন এবং একদল তীর্থযাত্রীর সাথে লাসা থেকে ম্গো-লোগ () যাত্রা করেন। অত্যন্ত কঠিন ও দুর্গম যাত্রাপথ এবং হিমাঙ্কের নিচে তাপমাত্রার কারণে তাঁকে দুঃসহ কষ্টের সম্মখীন হতে হয়। এই তীর্থযাত্রীদের মধ্যে তিনি ব্দুদ-'জোম্স-গ্লিং-পা () নামক বিখ্যাত র্ন্যিং-মা গ্তের-স্তোনের পুত্র দ্রি-মেদ-'ওদ-জেরের () সাক্ষাতলাভ করেন এবং তাঁর প্রতি আকৃষ্ট হন। কিন্তু দ্রি-মেদ-'ওদ-জেরের স্ত্রী আ-স্ক্যোং-ব্জা'র () তাঁর প্রতি হিংসাপূর্ণ আচরণের ফলে তাঁকে ম্গো-লোগ ছেড়ে চলে যেতে হয়। তিনি এরপর একটি যাযাবর পরিবারে একজন পরিচারিকার কাজ করেন।
সে-রা-ম্খা'-'গ্রো-কুন-ব্জাং-ব্দে-স্ক্যোং-দ্বাং-মো পরবর্তীকালে ব্দুদ-'দুল-দ্বাং-ফ্যুগ-গ্লিং-পা () নামক র্ন্যিং-মা গ্তের-স্তোনের পুত্র ম্গার-রা-র্গ্যাল-স্রাসকে () বিবাহ করেন। তিনি দ্ব্যাংস-চান-স্গ্রোন-মা () নামক এক কন্যা এবং রিগ-'দ্জিন-'গ্যুর-মেদ-র্দো-র্জে () নামক এক পুত্রসন্তানের জন্ম দেন। ম্গার-রা-র্গ্যাল-স্রাস তাঁকে ধর্মীয় শিক্ষাপ্রদানে বাধা প্রদান করতেন বলে তাঁর বৈবাহিক জীবন সুখকর ছিল না। দ্রি-মেদ-'ওদ-জেরের প্রতি তাঁর আকর্ষণকে লক্ষ্য করে ম্গার-রা-র্গ্যাল-স্রাস তাঁকে দ্রি-মেদ-'ওদ-জেরেরর নিকট তাঁকে পাঠিয়ে দেওয়ার সিদ্ধান্ত নেন এবং তিন বছর তিনি তাঁর সঙ্গে বসবাস করেন। তিন বছর পরে দ্রি-মেদ-'ওদ-জেরের মৃত্যু হলে তাঁর শিষ্য ব্শোদ-স্প্রুল-স্না-ত্শোগ্স-রাং-গ্রোল () তাঁকে তাঁর বিহারে বসবাস করার আমন্ত্রণ জানান। এই সময় তিনি বেশ কয়েকজন অবতারী লামাদের শিক্ষাপ্রদান করেন।
ছয় দিনের যুদ্ধ
ছয় দিনের যুদ্ধ (হিব্রু: , "Milhemet Sheshet Ha Yamim"; আরবি: , "an-Naksah", "The Setback" or , "Ḥarb 1967", "War of 1967") ১৯৬৭ সালের ৫ থেকে ১০ জুন পর্যন্ত ইসরায়েল এবং মিশর (এসময় ইউনাইটেড আরব রিপাবলিক নামে পরিচিত ছিল), জর্ডান ও সিরিয়ার মধ্যে সংঘটিত হয়। একে জুন যুদ্ধ, ১৯৬৭ আরব-ইসরায়েলি যুদ্ধ বা তৃতীয় আরব-ইসরায়েলি যুদ্ধও বলা হয়। সিনাই উপদ্বীপে ইসরায়েলি সীমান্তে মিশরের সেনা সমাবেশের পর ৫ জুন মিশরীয় বিমানক্ষেত্রে ইসরায়েলের অতর্কিত হামলার মাধ্যমে এই যুদ্ধ শুরু হয়।
যুদ্ধের পূর্বে বেশ উত্তেজনাকর অবস্থা বিরাজ করছিল। ইসরায়েলি লক্ষ্যবস্তুতে পিএলও এর হামলার প্রতিক্রিয়ায় ইসরায়েল জর্ডান নিয়ন্ত্রিত পশ্চিম তীর আক্রমণ করে এবং সিরিয়ার বিরুদ্ধে লড়াই শুরু করে। সিরিয়ান অঞ্চলে বিমান যুদ্ধের পর তার সমাপ্তি হয়। গোলান মালভূমিতে সিরিয়ান অবস্থানে ইসরায়েলি পদক্ষেপ, সিরিয়ান সীমান্তে ইসরায়েলি হামলা বৃদ্ধির আশঙ্কা এবং মিশরের তিরান প্রণালী অবরোধ, ইসরায়েলি সীমান্তে এর সেনা মোতায়েন ও সিনাই উপদ্বীপ থেকে জাতিসংঘের বাহিনী সরিয়ে নেয়ার নির্দেশের পর সিরিয়ান গোলন্দাজরা সীমান্তবর্তী ইসরায়েলি বসতিতে হামলা চালায়। ছয়দিন পর ইসরায়েলি স্থল যুদ্ধে চূড়ান্ত জয়লাভ করে। ইসরায়েলি বাহিনী মিশরের কাছ থেকে গাজা ভূখন্ড ও সিনাই উপদ্বীপ, জর্ডানের কাছ থেকে পশ্চিম তীর ও পূর্ব জেরুজালেম এবং সিরিয়ার কাছ থেকে গোলান মালভূমি ছিনিয়ে নেয়।
1.
3.
4. Lenczowski 1990, p. 105–115, Citing Moshe Dayan, "Story of My Life", and Nadav Safran, "From War to War: The Arab–Israeli Confrontation, 1948–1967", p. 375 Israel clearly did not want the US government to know too much about its dispositions for attacking Syria, initially planned for June 8, but postponed for 24 hours. It should be pointed out that the attack on the Liberty occurred on June 8, whereas on June 9 at 3 am, Syria announced its acceptance of the cease-fire. Despite this, at 7 am, that is, four hours later, Israel's minister of defense, Moshe Dayan, "gave the order to go into action against Syria."
জেনগি রাজবংশ
জেনগি রাজবংশ ছিল অঘুজ তুর্কি বংশোদ্ভূত একটি মুসলিম রাজবংশ। সেলজুক সাম্রাজ্যের পক্ষ হয়ে তারা সিরিয়ার অংশবিশেষ ও উত্তর ইরাকের শাসন পরিচালনা করে।
ইমাদউদ্দিন জেনগি এই রাজবংশের প্রতিষ্ঠা করেন। ১১২৭ সালে তিনি মসুলের সেলজুক আতাবেগ (গভর্নর) হন। দ্রুত তিনি উত্তর সিরিয়া ও ইরাকে প্রধান ক্ষমতাশালী তুর্কি ব্যক্তি হয়ে উঠেন। ১১২৮ সালে তিনি অরতুকি আমিরদের কাছ থেকে আলেপ্পো জয় করেন। ১১৪৪ সালে ক্রুসেডারদের কাছ থেকে এডেসা জয় করেন। এ ঘটনা তাকে মুসলিম বিশ্বে একজন বীরের মর্যাদা দেয়। দুই বছর পর ১১৪৬ সালে একজন দাস কর্তৃক তিনি নিহত হন।
ইমাদউদ্দিনের মৃত্যুর পর তার অঞ্চল বিভক্ত হয়ে যায়। মসুল ও ইরাকের অংশ তার বড় ছেলে প্রথম সাইফউদ্দিন গাজি এবং আলেপ্পো ও এডেসা তার দ্বিতীয় পুত্র নুরউদ্দিন জেনগির হাতে যায়। নুরউদ্দিন তার পিতার মত দক্ষ প্রমাণিত হন। ১১৪৯ সালে তিনি এন্টিওকের যুকরাজ রেইমন্ডকে ইনাবের যুদ্ধে পরাজিত করেন এবং পরের বছর ফোরাত নদীর পশ্চিমে এডেসা কাউন্টির অবশিষ্টাংশ জয় করেন। ১১৫৪ সালে বুরি আমিরদের কাছ থেকে দামেস্কের নিয়ন্ত্রণ নেন।
এরপর তিনি দামেস্ক থেকে শাসন করতে থাকেন। নুরউদ্দিনের সাফল্য বৃদ্ধি পেতে থাকেন। এন্টিওকের আরেকজন যুবরাজ রেইনল্ড অব শাটিলন গ্রেপ্তার হন এবং তার এলাকা উল্লেখযোগ্যভাবে কমে যায়। ১১৬০ এর দশকে নুরউদ্দিন জেরুজালেমের রাজা প্রথম আমালরিকের সাথে ফাতেমীয় খিলাফতের নিয়ন্ত্রণলাভের জন্য প্রতিযোগীতায় লিপ্ত হন। শেষপর্যন্ত নুরউদ্দিনের কুর্দি সেনাপতি শিরকুহ ১১৬৯ সালে মিশর জয়ে সমর্থ হন। কিন্তু মিশরের গভর্নর হিসেবে শিরকুহর ভাতিজা ও উত্তরাধিকারী সালাউদ্দিন নুরউদ্দিনের নিয়ন্ত্রণ প্রত্যাখ্যান করেন।
সালাউদ্দিনকে নিয়ন্ত্রণে আনার জন্য নুরউদ্দিন মিশর অভিযানের পরিকল্পনা করছিলেন। কিন্তু ১১৭৪ সালে তিনি মৃত্যুবরণ করেন। তার পুত্র ও উত্তরাধিকারী আস সালিহ ইসমাইল আল মালিক এসময় শিশু ছিলেন এবং আলেপ্পো পালাতে বাধ্য হন। সেখানে তিনি ১১৮১ সাল পর্যন্ত শাসন করেন। এসময় তাকে হত্যা করা হয়। মসুলের আতাবেগ তার স্থলাভিষিক্ত হন। সালাউদ্দিন দুই বছর পর আলেপ্পো জয় করেন। ফলে সিরিয়ায় জেনগি শাসনের অবসান হয়।
১৩ শতক পর্যন্ত জেনগি রাজবংশ উত্তর ইরাকে শাসন করতে সক্ষম হয়। ১২৫০ সালের আগ পর্যন্ত তাদের শাসন চূড়ান্তভাবে সমাপ্ত হয়নি।
মুনাজ্জামাত আল-তাহরির আল-ফিলিস্তিনিয়া
মুনাজ্জামাত্‌ আল তাহ্‌রি ফিলিস্তিনিয়াহ্‌ (পিএলও) (; ) নামক সংগঠনটি ১৯৬৪ সালে একটি স্বাধীন ফিলিস্তিন রাষ্ট্র গঠনের উদ্দেশ্যে প্রতিষ্ঠিত হয়। ১০০ এর বেশি দেশ এই সংগঠনকে ফিলিস্তিনিদের ন্যায়সংগত প্রতিনিধি হিসেবে বিবেচনা করে ও এর সাথে কূটনৈতিক সম্পর্ক বজায় রেখেছে। ১৯৭৪ সাল থেকে পিএলও জাতিসংঘে পর্যবেক্ষক মর্যাদা ভোগ করছে। ১৯৯১ সালে মাদ্রিদ সম্মেলনের আগ পর্যন্ত যুক্তরাষ্ট্র ও ইসরায়েল একে একটি সন্ত্রাসী সংগঠন হিসেবে দেখত। ১৯৯৩ সালে ইসরায়েলের অস্তিত্ব মেনে নেয় এবং জাতিসংঘের ২৪২ ও ৩৩৮ নং প্রস্তাব স্বীকার করে নেয় ও সহিংসতা প্রত্যাখ্যান করে। এর প্রতিক্রিয়ায় ইসরায়েল সরকারিভাবে পিএলওকে ফিলিস্তিনিদের প্রতিনিধি হিসেবে মেনে নেয়।
নিজামউদ্দিন আহমেদ (ইতিহাসবিদ)
খাজা নিজামউদ্দিন আহমেদ (also spelled as Nizam ad-Din Ahmad and Nizam al-Din Ahmad) (born 1551, died 1621/1030 AH) ছিলেন মধ্যযুগে ভারতের একজন মুসলিম ইতিহাসবিদ। তিনি মুহাম্মদ মুকিম ই হারাওয়ির পুত্র ছিলেন। তিনি সম্রাট আকবরের মীর বকশি ছিলেন। তার কর্ম "তাবাকাত ই আকবরি" গ্রন্থে গজনভি রাজবংশ থেকে শুরু করে ১৫৯৩-৪ সাল পর্যন্ত সময়ের সাধারণ ইতিহাস বর্ণিত হয়েছে।
এই গ্রন্থটি ৯৮৬-৭ সাল থেকে আকবরের শাসনামলের ৩৮তম বছর (১৫৯৩-৪/১০০২ হিজরি) পর্যন্ত সময়ের বিবরণ রয়েছে। লেখক ২৯ টি সূত্র উল্লেখ করেছেন যার মধ্যে কিছু বর্তমানে হারিয়ে গেছে।
কাজী
কাজী বা কাদি ( "" বহুবচনে قضاة) আরবী শব্দ। শব্দটি قضى "বিচার করা" ক্রিয়া হতে উদ্ভূত হয়েছে। আরবী ভাষায় কাজী অর্থ বিচারক। ইসলামের প্রারম্ভিক যুগে কাজির বিচার কুরআন, হাদিস কিংবা ইজমার ভিত্তিতে হত। কাজী বাংলাদেশ এবং পৃথিবীর বিভিন্ন দেশের মুসলিমদের পদবি হিসেবে ব্যবহৃত হয়ে থাকে।
গ্লুটিয়াস ম্যাক্সিমাস
গ্লুটিয়াস ম্যাক্সিমাস নিতম্বের পেশীর মধ্যে সবচেয়ে বড় এবং উপরে অবস্থিত।নিতম্বের আকৃতি এর উপর নির্ভর করে।
এটি ইলিয়ামের পশ্চাৎ গ্লুটিয়াল রেখা,ক্রেস্ট;স্যাক্রামের পশ্চাৎ পৃষ্ঠের নিম্নদেশ ও কক্কিক্সের পাশ থেকে উঠে এসেছে।এখানে কিছু তন্তু আছে যা তীর্যকভাবে নিম্ন ও পার্শবর্তী দিকে নির্দেশিত।(Directed)
গ্লুটিয়াস ম্যাক্সিমাসের সন্নিবেশ দুই জায়গায়
অতুলচন্দ্র হাজারিকা
অতুলচন্দ্র হাজারিকা (; ) অসমের একজন কবি, নাট্যকার, গদ্য লেখক ও শিশু সাহিত্যিক। ১৯৫৩ সন থেকে ১৯৫৬ সালে তিনি একাদিক্রমে তিনবার অসম সাহিত্য সভার সভাপতিরুপে নির্বাচিত হয়েছিলেন। ১৯৫৯ সালে অসম সাহিত্য সভা নঁগাও অধিবেশনের সভাপতিত্ব করেন। ১৯৮২ সালে অসম সাহিত্য সভা তাঁকে সাহিত্যাচার্য উপাধিতে বিভূষিত করে। তিনি অসমে এক নতুন নাট্য আন্দোলনের সৃষ্টি করেন যার ফলে বাংলা নাটক অসমের রঙ্গমঞ্চ ত্যাগ করিতে বাধ্য হয়েছিল।
১৯০৩ সালের ৯ সেপ্টেম্বর তারিখে অসমের গুয়াহাটিতে অতুল চন্দ্র হাজারিকার জন্ম হয়। তাঁর পিতার নাম রমাকান্ত হাজারিকা ও মাতার নাম নিরুপমা হাজারিকা। তিনি লতাশিল প্রাথমিক বিদ্যালয় থেকে বাল্য শিক্ষা, মানিক চন্দ্র বরুয়া মধ্য ইংরেজি বিদ্যালয় থেকে শিক্ষা সমাপ্ত করে কটন কলেজিয়েট বিদ্যালয় থেকে মাধ্যমিক শিক্ষা লাভ করেন। ১৯২৩ সালে ৩টি লেটার সহ প্রবেশিকা পরিক্ষায় উর্ত্তীন হন। ১৯২৮ সালে কটন মহাবিদ্যালয় থেকে কলা বিভাগে স্নাতক ডিগ্রী লাভ করেন। ১৯৪৪ সালে কলকাতা বিশ্ববিদ্যালয় থেকে অসমীয়া বিষয়ে স্নাতকোত্তর ডিগ্রী লাভ করেন। ১৯৩০ সন থেকে ১৯৪৮ সন পর্যন্ত তিনি অসমের বিভিন্ন স্থানে শিক্ষকতা করেন ও আইনের স্নাতক ডিগ্রী এবং বি.টি.ডি ডিগ্রী লাভ করেন। তিনি ১৯৪৮ সালে কটন মহাবিদ্যালয়ের অসমীয়া বিভাগে প্রবক্তা রুপে নিযুক্ত ছিলেন। পরবর্তী সময়ে কটন মহাবিদ্যালয়ের মুখ্য অধ্যাপক রুপে অবসর গ্রহণ করেন।
১৯৩৭ সালে অতুল চন্দ্র হাজারিকা সাবিত্রী হাজারিকার সহিত বিবাহ সম্পর্কে আবদ্ধ হন। তিনি গুয়াহাটির উজানবজারে স্থিত তপোবনে স্থাবীভাবে বসবাস করে আজীবন সাহিত্য সেবায় মনোনিবেশ করেন।
১৯৮৬ সালের ৭জুন তারিখে অতুল চন্দ্র হাজারিকার মৃত্যু হয়।
অতুল চন্দ্র হাজারিকা সর্বমোট ১২৪টি গ্রন্থ রচনা করে অসমীয়া সাহিত্যকে সমৃদ্ধ করেছেন। তারমধ্যে সংকলন ও সম্পাদনা করা গ্রন্থ ২৪টি, নাটক ও নাটক সম্পর্কীয় গ্রন্থ ৩২টি, গীত ও কবিতা গ্রন্থ ২৩টি, শিশুর জন্য রচিত গ্রন্থ ৪০টি ও বিভিন্ন বিষয়ে রচিত গ্রন্থ মোট ৫টি। ১৯২৮ সালে তিনি মিলন পত্রিকায় সম্পাদনা করেছিলেন ও কিছুদিনের জন্য শিশু আলোচনী পত্রিকা দীপক-এ সম্পাদনা করেছিলেন। তিনি অমিয় কুমার দাসের বাহিত চিত্রদাস ছদ্মনামে অসংখ্য কবিতা প্রকাশ করেছেন। তাঁর প্রথম কবিতা হচ্ছে বসন্তকাল। তাঁর অসমীয়া নাট্য ইতিহাসমূলক গ্রন্থ মঞ্চমেলা ১৯৬৭ সালে সালে প্রকাশিত হয় । এই গ্রন্থের জন্য তিনি সাহিত্য অকাদেমী পুরস্কার লাভ করেন। ১৯৭১ সালে ভারত সরকার তাঁকে পদ্মশ্রী উপাধিতে সম্মানিত করে। অসম সাহিত্য সভার সহিত জড়িত থাকা অতুল চন্দ্র হাজারিকা ১৯৫৩ সালে থেকে একাদিক্রমে তিন বৎসর প্রধান সম্পাদকের পদে নিযুক্ত ছিলেন। ১৯৫৬ সালে তিনি সভাপতি নির্বাচিত হন ও ১৯৫৯ সালের অসম সাহিত্য সভার নগাঁও অধিবেশনে সভাপতিত্ব করেন।
কবিতা সংকলন
নাট‍্য সংকলনগ্রন্থ সংকলন (শিশু উপযোগী)আত্মজীবনী সমূহ
সম্পাদিত গ্রন্থ সংকলন
লাস-রাব-গ্লিং-পা
লাস-রাব-গ্লিং-পা () (১৮৫৬- ১৯২৬) তিব্বতী বৌদ্ধধর্মের র্ন্যিং-মা ধর্মসম্প্রদায়ের একজন লুক্কায়িত প্রাচীন গ্রন্থের আবিষ্কারক বা গ্তের-স্তোন ছিলেন।
লাস-রাব-গ্লিং-পা ১৮৫৬ খ্রিষ্টাব্দে তিব্বতের খাম্স অঞ্চলের ন্যাগ-রোং () উপত্যকায় এক অভিজাত পরিবারে জন্মগ্রহণ করেন। তাঁর পিতার নাম ছিল ঝি-বা-দার-র্গ্যাস () এবং মাতার নাম ছিল ও-র্গ্যান-স্গ্রোল-মা ()। পিতামাতার একমাত্র পুত্র হওয়ার কারণে তাঁর পিতা তাঁকে বৌদ্ধ ভিক্ষু হওয়ার অনুমতি প্রদান করেননি। চৌদ্দ বছর বয়সে শারীরিক ভাবে অসুস্থ হওয়ায় এক লামার উপদেশে তিনি তীর্থযাত্রা করেন ও পিতার অনুমতিতে তিনি ফ্যো-ফু () বৌদ্ধ আশ্রমে যোগ দিয়ে নিজের স্বাস্থ্য উদ্ধার করেন। এরপর তিনি গার বৌদ্ধ আশ্রমে 'খ্রুল-ঝিগ-ব্চোম-ল্দান-র্দো-র্জে () নামক এক র্ন্যিং-মা ভিক্ষুর নিকট শিক্ষালাভ করেন। কুড়ি বছর বয়সে তিনি পে-মা-ত্শাংস-পা'ই-দ্রাব-বা () এবং ত্শে-দ্বাং-রিগ-'দ্জিন-র্গ্যা-ম্ত্শো () নামক দুই ভিক্ষুর নিকট শিক্ষালাভ করেন। এছাড়া স্ম্যো-শুল-লুং-র্তোগ্স-ব্স্তান-পা'ই-ন্যি-মা (), ন্যাগ-ব্লা-পে-মা-ব্দুদ-'দুল (), দ্পাল-স্প্রুল-ও-র্গ্যান-'জিগ্স-মেদ-ছোস-ক্যি-দ্বাং-পো (), 'জাম-দ্ব্যাংস-ম্খ্যেন-ব্র্ত্সে'-দ্বাং-পো (), 'জু-মি-ফাম-র্গ্যা-ম্ত্শো (), 'জিগ্স-মেদ-য়োন-তান-ম্গোন-পো () প্রভৃতি বিখ্যাত লামারা তাঁর শিক্ষক ছিলেন।
১৮৮৮ খ্রিষ্টাব্দে ত্রয়োদশ দলাই লামার আমন্ত্রণে তিনি লাসা যাত্রা করে তাঁকে শিক্ষা প্রদান করেন। ত্রয়োদশ দলাই লামা পরবর্তীকালে তাঁর একজন গুরুত্বপূর্ণ পৃষ্ঠপোষক হিসেবে লুক্কায়িত গ্রন্থ আবিষ্কারে তাঁকে সহায়তা করেন। ১৮৯০ খ্রিষ্টাব্দে লাস-রাব-গ্লিং-পা পদ্মসম্ভব দ্বারা লুক্কায়িত কিছু সম্পদ এবং ১৮৯৫ খ্রিষ্টাব্দে য়াং-স্ন্যিং-স্পু-গ্রি () নামক বজ্রকীলয় সম্পদ আবিষ্কার করেন। ১৯০০ খ্রিষ্টাব্দে ত্রয়োদশ দলাই লামা লক্ষ্য করেন যে, লাস-রাব-গ্লিং-পা দ্বারা প্রদত্ত একজোড়া জুতো পরে থাকার কারণে তিনি অসুস্থ হয়ে পড়ছিলেন। এই জুতোজোড়া পরীক্ষা করে দেখা যায়, যে তার শুকতলার ভেতরে একটি ঘাতক মন্ত্র লুকোনো রয়েছে। লাস-রাব-গ্লিং-পাকে এই ব্যাপারে জিজ্ঞাসাবাদ করা হলে তিনি নিজেকে নিরপরাধ ঘোষণা করে বলেন যে এই জুতো পড়লে তাঁর নাক থেকে রক্তপাত হয় এবং ন্যাগ-রোং অঞ্চলের একজন জাদুকরী ক্ষমতা সম্পন্ন লামা তাঁকে এই জুতোজোড়া উপহার দিয়েছিলেন। সেই লামা তদন্তে স্বীকার করে যাবতীয় দোষ প্রাক্তন রাজপ্রতিনিধি নবম দে-মো ঙ্গাগ-দ্বাং-ব্লো-ব্জাং-'ফ্রিন-লাস-রাব-র্গ্যাসের ওপর চাপিয়ে দেন এবং লাস-রাব-গ্লিং-পা দোষমুক্ত হন।
১৯০৪ খ্রিষ্টাব্দে ব্রিটিশদের তিব্বত অভিযান শুরু হলে লাস-রাব-গ্লিং-পা লাসা ছেড়ে খাম্স অঞ্চলে পলায়ন করেন এবং সেখানে খাস-দ্মার () বৌদ্ধবিহার স্থাপন করেন। তিনি তিব্বতের বেশ কয়েকটি স্থান থেকে প্রাচীন লিক্কায়িত সম্পদগুলি আবিষ্কার করেন এবং তাঁর আবিষ্কৃত পুস্তকগুলি প্রকাশবার ব্যবস্থা করেন। থুব-বস্তান-ছোস-ক্যি-র্দো-র্জে () নামক পঞ্চম র্দ্জোগ্স-ছেন-গ্রুব-দ্বাং () এবং 'জিগ্স-মেদ-ব্স্তান-পা'ই-ন্যি-মা () নামক তৃতীয় র্দো-গ্রুব-ছেন রিন-পো-ছে () উপাধিধারী লামারা তাঁর উল্লেখযোগ্য শিষ্য ছিলেন।
২০১৪ এশিয়ান গেমসে বাংলাদেশ
দক্ষিণ কোরিয়ার ইনছনে ১৯ সেপ্টেম্বর থেকে ৪ অক্টোবর, ২০১৪ তারিখ পর্যন্ত ২০১৪ এশিয়ান গেমসে বাংলাদেশ দল অংশ নেয়। সর্বমোট ১৩৭জন ক্রীড়াবিদ ১৪টি ক্রীড়ায় প্রতিদ্বন্দ্বিতা করেন।বাংলাদেশ জাতীয় ক্রিকেট দলের সকল খেলোয়াড়ই ২০১৪ সালের এশিয়ান গেমসের ক্রিকেট ক্রীড়ায় অংশ নেন। সোহাগ গাজী ও আল-আমিন হোসেন দলে অন্তর্ভুক্ত হলেও সেপ্টেম্বর, ২০১৪ সালে তাদের বিরুদ্ধে অবৈধভাবে বোলিংয়ের অভিযোগ উত্থাপিত হওয়ার প্রেক্ষিতে সাকিব আল হাসান ও রুবেল হোসেনকে স্থলাভিষিক্ত করা হয়।
আরব-ইসরায়েলি সংঘাত
আরব-ইসরায়েলি সংঘাত ( "Al-Sira'a Al'Arabi A'Israili"; "Ha'Sikhsukh Ha'Yisraeli-Aravi") দ্বারা কয়েকটি আরব দেশ ও ইসরায়েলের মধ্যকার রাজনৈতিক উত্তেজনা ও সামরিক সংঘর্ষকে বোঝায়। ১৯ শতকের শেষের দিকে জায়নবাদ ও আরব জাতীয়তাবাদের উত্থান আধুনিক আরব-ইসরায়েলি সংঘর্ষের পেছনে ভূমিকা রেখেছে। ইহুদিদের কর্তৃক ঐতিহাসিক আবাসভূমি বলে বিবেচিত অঞ্চল আরব জাতীয়তাবাদ কর্তৃকও ঐতিহাসিক ও বর্তমানকালের ফিলিস্তিনি আরবদের ভূমি বলে বিবেচিত হয়। সেসাথে এটি প্যান-ইসলামি ও মুসলিম অঞ্চল বলেও বিবেচিত হয়। ২০ শতকের শুরু থেকে ফিলিস্তিনি ইহুদি ও আরবদের মধ্যে সংঘর্ষ শুরু হয়। ১৯৪৭ সালে তা পূর্ণ মাত্রায় গৃহযুদ্ধে রূপ নেয়। ফলশ্রুতিতে ১৯৪৮ সালে প্রথম আরব-ইসরায়েলি যুদ্ধ সংঘটিত হয়। ওয়ার্ল্ড জায়নিস্ট অর্গানাইজেশনের নির্বাহী প্রধান ডেভিড বেন গুরিয়ান কর্তৃক ইসরায়েল রাষ্ট্র প্রতিষ্ঠার ঘোষণার পর যুদ্ধ সংঘটিত হয়।
কপসিয়া
কপসিয়া () হচ্ছে Apocynaceae পরিবারের একটি গণের নাম। "কপসিয়া" গণে রয়েছে মোট ৬১টি প্রজাতি।
প্রজাতিসমূহের মধ্যে রয়েছে:
ডাকুর
ডাকুর Apocynaceae পরিবারের একটি উদ্ভিদ। এটি মূলত ভারত-বার্মার প্রজাতি। গুল্ম জাতীয় উদ্ভিদের এ স্নিগ্ধ ফুলটি নয়নতারার নিকটসম্পর্কীয়। ঝোপ জাতীয় এ গুল্মকে বাড়তে দিলে ৪ মিটারের মত লম্বা হতে পারে। ফুলগুলো হালকা গোলাপি বর্ণের, তবে পাপড়ির গোড়ার দিকে গাঢ় গোলাপি। সচরাচর সব বাগানে এটা দেখা যায় না। এই ফুলের স্নিগ্ধ পরশ পেতে আপনি একে বাগানে লাগাতে পারেন।
রিগ-'দ্জিন-ব্জাং-পো
রিগ-'দ্জিন-ব্জাং-পো () তিব্বতের র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারের শ্রী সিংহ মহাবিদ্যালয়ের তৃতীয় প্রধান ছিলেন।
রিগ-'দ্জিন-ব্জাং-পো ঊনবিংশ শতাব্দীর প্রথমার্ধে তিব্বতের খাম্স অঞ্চলের য়ার-থাং () নামক শহরে জন্মগ্রহণ করেন। কম বয়সে তিনি ছাগ্স-রি-ন্যি-গ্রাগ্স-'ওদ-গ্সাল-স্গ্রুব-স্দে () বৌদ্ধবিহারে দীক্ষালাভ করেন। পরবর্তীকালে তিনি র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারের শ্রী সিংহ মহাবিদ্যালয়ে শিক্ষালাভ করেন এবং র্গ্যাল-স্রাস-গ্ঝান-ফান-ম্থা'-য়াস-'ওদ-জের () নামক এই মহাবিদ্যালয়ের দ্বিতীয় প্রধানের নিকট ভিক্ষুর শপথ গ্রহণ করেন। সেং-ফ্রুগ-পে-মা-ব্ক্রা-শিস (), 'জিগ্স-মেদ-র্গ্যাল-বা'ই-ম্যু-গু () এবং মি-'গ্যুর-নাম-ম্খা'ই-র্দো-র্জে () নামক বিখ্যাত লামারা তাঁর শিক্ষক ছিলেন। পঞ্চাশ বছর বয়স হলে তিনি শ্রী সিংহ মহাবিদ্যালয়ের তৃতীয় প্রধানের দায়িত্ব গ্রহণ করেন।
হাটহাজারী পৌরসভা
হাটহাজারী বাংলাদেশের চট্টগ্রাম জেলার অন্তর্গত একটি পৌরসভা।
হাটহাজারী পৌরসভার আয়তন ৫৯৬২ একর (২৪.১৩ বর্গ কিলোমিটার)।
২০১১ সালের পরিসংখ্যান অনুযায়ী হাটহাজারী পৌরসভার লোকসংখ্যা ৭৪,৫৬৫ জন। এর মধ্যে পুরুষ ৪০,৯৮২ জন এবং মহিলা ২৯,৫৮৩ জন।
চট্টগ্রাম জেলা সদর থেকে ২০ কিলোমিটার উত্তরে হাটহাজারী উপজেলার মধ্যভাগে হাটহাজারী পৌরসভার অবস্থান। এর উত্তরে মির্জাপুর ইউনিয়ন, পূর্বে মেখল ইউনিয়ন, দক্ষিণে ফতেপুর ইউনিয়ন এবং পশ্চিমে সীতাকুণ্ড উপজেলার সোনাইছড়ি ইউনিয়ন ও কুমিরা ইউনিয়ন অবস্থিত।
সাবেক ৭নং হাটহাজারী ইউনিয়ন এর সবকটি গ্রাম নিয়েই হাটহাজারী পৌরসভার প্রশাসনিক এলাকা বিস্তৃত। পুরোনো ইউনিয়ন পরিষদ ভবনেই পৌরসভার কার্যক্রম পরিচালনা করা হচ্ছে। এটি জাতীয় সংসদের ২৮২নং নির্বাচনী এলাকা চট্টগ্রাম-৫ এর অংশ। এটি হাটহাজারী মডেল থানার আওতাধীন। পৌরসভায় মোট ওয়ার্ড সংখ্যা ৯টি, হোল্ডিং সংখ্যা ৪৬৭৬টি।
এ পৌরসভার এলাকাগুলো হল:
গণপ্রজাতন্ত্রী বাংলাদেশের স্থানীয় সরকার পল্লী উন্নয়ন ও সমবায় মন্ত্রণালয়ের সরকার বিভাগ ঘোষিত এস.আর.ও নং-২৭৭/আইন-১২ তারিখ-৩১/০৭/২০১২ খ্রিস্টাব্দ অনুসারে ০১-১০-২০১২ খ্রিস্টাব্দ থেকে পৌরসভা কার্যকর করা হয়। এই পৌরসভার প্রথম পৌর প্রশাসক নিযুক্ত হন হাটহাজারী উপজেলা নির্বাহী কর্মকর্তা ইশরাত জাহান পান্না। এটি একটি 'ক' শ্রেণীর পৌরসভা।
হাটহাজারী পৌরসভার স্বাক্ষরতার হার ৮৭%। এখানে ১টি কলেজ, ৪টি মাধ্যমিক বিদ্যালয়, ৩টি নিম্ন মাধ্যমিক বিদ্যালয়, ১৩টি প্রাথমিক বিদ্যালয় ও ১টি কৃষি ইনস্টিটিউট রয়েছে।
হাটহাজারী পৌরসভায় ১টি সরকারি স্বাস্থ্য কমপ্লেক্স, ১টি পরিবার পরিকল্পনা ক্লিনিক, ৩টি বেসরকারি হাসপাতাল ও ৫টি ডায়াগনস্টিক সেন্টার রয়েছে।
হাটহাজারী পৌরসভায় যোগাযোগের প্রধান সড়ক চট্টগ্রাম-হাটহাজারী মহাসড়ক। হাটহাজারী থেকে এ সড়ক রাঙ্গামাটি ও খাগড়াছড়ি জেলায় যোগাযোগের ক্ষেত্রে ২টি আলাদা সড়কে ভাগ হয়েছে। এ সড়কে সব ধরণের যানবাহন চলাচল করে।
এছাড়াও হাটহাজারী পৌরসভায় রেলপথে যোগাযোগ করা যায়। চট্টগ্রাম-নাজিরহাট রেলপথের চারি মাদ্রাসা রেলস্টেশনই রেলপথে হাটহাজারী পৌরসভায় যোগাযোগের মাধ্যম।
হাটহাজারী পৌরসভায় ৫৫টি মসজিদ, ৮টি মন্দির ও ১টি বিহার রয়েছে।
পে-মা-শেস-ব্যা
পে-মা-শেস-ব্যা () তিব্বতের র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারের শ্রী সিংহ মহাবিদ্যালয়ের চতুর্থ প্রধান ছিলেন।
পে-মা-শেস-ব্যা ঊনবিংশ শতাব্দীতে তিব্বতের র্গ্যাল-রোং () নামক শহরে জন্মগ্রহণ করেন। কম বয়স থেকেই তিনি বৌদ্ধ ভিক্ষু হওয়ার ইচ্ছে প্রকাশ করেছিলেন, কিন্তু তাঁর পিতামাতা এই সিদ্ধান্তে অনুমতি দেননি, ফলে তিনি বাড়ী থেকে পালিয়ে চলে যান। র্গ্যাল-স্রাস-গ্ঝান-ফান-ম্থা'-য়াস-'ওদ-জের () নামক শ্রী সিংহ মহাবিদ্যালয়ের দ্বিতীয় প্রধানের নিকট তিনি মধ্য তিব্বত ও দক্ষিণ চীনের বিভিন্ন স্থানে তীর্থযাত্রা করে সূত্র ও তন্ত্র সম্বন্ধে শিক্ষালাভ করেন। সেং-ফ্রুগ-পে-মা-ব্ক্রা-শিস () নামক শ্রী সিংহ মহাবিদ্যালয়ের প্রথম প্রধানের নিকট তিনি শ্রমণ ও ভিক্ষুর শপথ গ্রহণ করেন। ম্দো-ম্খ্যেন-ব্র্ত্সে-য়ে-শেস-র্দো-র্জে () এবং মি-'গ্যুর-নাম-ম্খা'ই-র্দো-র্জে () নামক বিখ্যাত লামারা তাঁর শিক্ষক ছিলেন। চল্লিশ বছর বয়স হলে তিনি শ্রী সিংহ মহাবিদ্যালয়ের চতুর্থ প্রধানের দায়িত্ব গ্রহণ করেন। শেষ জীবনে তিনি রুদাম অঞ্চলের গুহাগুলিতে সাধনা করে কালাতিপাত করেন।
বোঁদে
বুন্দিয়া বা বোঁদে বা বুরিন্দা বাংলার অন্যতম জনপ্রিয় মিষ্টান্ন যা বাংলাদেশ এবং ভারতের পশ্চিমবঙ্গে পাওয়া যায়। বেসন তেলে ভেজে সিরায় ডুবিয়ে বুন্দিয়া তৈরি করা হয়ে থাকে।
'বোঁদে' শব্দটি সংস্কৃত শব্দ 'বিন্দুক' থেকে উদ্ভূত। বোঁদে ভারতের অন্যতম প্রাচীন মিষ্টান্ন। প্রাচীন সাহিত্যে এর উল্লেখ রয়েছে। সেখানে বিরিকলাই গুঁড়ো, চিনি ও ঘি সহযোগে এই মিষ্টান্ন প্রস্তুত করা কথা বলা হয়েছে।
চাল গুঁড়ো ও বেসন মিশিয়ে তাতে জল দিয়ে একটি থকথকে তরল মিশ্রণ প্রস্তুত করা হয়। একটি ছিদ্রযুক্ত ছানতার মধ্য দিয়ে বিন্দু বিন্দু তরল মিশ্রণ কড়াইয়ে ফুটন্ত ঘিতে ছাড়া হয়। ঘিয়ে কড়া করে ভেজে গোলকৃতি দানাগুলি সামান্য জাফরান মেশানো চিনির রসে রাখা হয়।
বোঁদে সাধারণত লালচে রঙের হয়। ঘিয়ে ভাজা বোঁদে জাফরান মেশানো চিনির রসে ডোবালে লালচে হয়। আবার ঘিয়ে না ভেজে তেলে ভাজলেও লালচে হয়। প্রচলিত লালচে বোঁদের একটি প্রকারভেদ হল সাদা বোঁদে। পশ্চিমবঙ্গে সাদা বোঁদে কিছু বিশেষ অঞ্চলেই প্রসিদ্ধ এবং উপলব্ধ। তার মধ্যে হুগলি জেলার জনাই ও কামারপুকুর-জয়রামবাটী অন্যতম। জনাইয়ের সাদা বোঁদে পটলাকৃতি, কামারপুকুর-জয়রামবাটীর সাদা বোঁদে গোলাকৃতি। জয়রামবাটীর সাদা বোঁদের মূল উপাদান বরবটি দানার গুঁড়ো বা বরবটি বেসন, আতপ চাল ও গাওয়া ঘি। বরবটি বেসন ও আতপ চালের গুঁড়ো ১:২ অনুপাতে মিশিয়ে সারা রাত ভিজিয়ে রাখতে হয়। পরের দিন সেই মিশ্রণ কে ছানতার ছিদ্রের মধ্যে দিয়ে কড়াইয়ে ফুটন্ত গাওয়া ঘিতে ফেলা হয়। ভাজা হলে চিনির রসে ডুবিয়ে রাখা হয়।
কথিত আছে যে রামকৃষ্ণ পরমহংস সাদা বোঁদে খেতে অত্যন্ত ভালবাসতেন। জয়রামবাটীর সাদা বোঁদে ভক্ত ও ভ্রমণার্থীদের মধ্যে বিশেষ জনপ্রিয়।
রজনীকান্ত সেন ১৯০৫ খ্রিস্টাব্দে প্রকাশিত "কল্যাণী কাব্যগ্রন্থের" ঔদারিক গানে বাংলার বিভিন্ন প্রকার মিষ্টান্নের উল্লেখ করেছেন। ঔদারিক গানে বুঁদিয়া বা বোঁদের উল্লেখ পাওয়া যায়-
অপূর্ব শর্মা
অপূর্ব শর্মা(; ) সৌরভ কুমার চলিহা প্রবর্তন করা অসমীয়া গল্প-সাহিত্যের আধুনিকতাবাদী ধারার অন্যতম শ্রেষ্ঠ গল্পকার। তিনি একজন বিশিষ্ট চলচ্চিত্র সমালোচক। 
গুয়াহাটি বিশ্ববিদ্যালয় থেকে অর্থনীতি বিষয়ে স্নাতক ডিগ্রী লাভ করে সাংবাদিক হিসেবে কর্মজীবন আরম্ভ করেন। পরবর্তী সময়ে তিনি নগাঁও ছোয়ালী মহাবিদ্যালয়ে অধ্যাপক রুপে যোগদান করেন ও সেই বিদ্যালয়ের অধ্যক্ষ হন।
কাউনিয়া কলেজ
কাউনিয়া কলেজ রংপুর জেলার কাউনিয়া উপজেলায় অবস্থিত। রংপুর জেলার উচ্চ মাধ্যমিক পর্যায়ের কলেজসমূহের মধ্যে অন্যতম একটি বিদ্যাপিঠ। এ কলেজে উচ্চ মাধ্যমিক, ডিগ্রী (পাস) এবং ৩টি বিষয়ে (বাংলা, রাষ্ট্র বিজ্ঞান, এবং ব্যবস্থাপনা) অনার্স কোর্স চালু আছে।
১৯৭২ সালে এই কলেজটি প্রতিষ্ঠিত হয়। এলাকার অনেকেই অর্থ ও জমি দান করে কলেজটি প্রতিষ্ঠায় এগিয়ে আসেন।
আনন্দ চন্দ্র বরুয়া
আনন্দ চন্দ্র বরুয়া ( ; ) অসমের একজন প্রসিদ্ধ সাহিত্যিক। তিনি বকুল বনর কবি নামেও পরিচিত। কলজে অধ্যয়ন করার সময় থেকে কবিতা লেখা আরম্ভ করা বরুয়ার প্রথম কবিতা লক্ষ্মীনাথ বেজবরুয়া রচিত বাহীঁতে প্রকাশ পায়। ১৯৬৯ সনে তাঁকে অসম সাহিত্য সভার বরপেটা অধিবেশনে সভাপতি নির্বাচন করা হয়েছিল। ১৯৭০ সনে তাঁকে পদ্মশ্রী উপাধি প্রদান করা হয়।
১৯০৭ সনের ৩১ ডিসেম্বর তারিখে মরাণের খুমটাই চা-বাগানে আনন্দ চন্দ্র বরুয়ার জন্ম হয়। পিতার নাম ইন্দ্রধর বরুয়া ও মাতার নাম ইন্দ্রানী দেবী। ঢেকিয়াখোয়াতে প্রাথমিক শিক্ষা গ্রহণ করার পর তিনি যোরহাট সরকারি উচ্চতর মাধ্যমিক বালক বিদ্যালয় থেকে শিক্ষা গ্রহণ করেন। ১৯২৬ সনে তিনি মেট্রিকুলেশনের শিক্ষা সমাপ্ত করে উচ্চা শিক্ষার জন্য বানারসী যান যদিও শিক্ষা সমাপ্ত করতে পারেন নাই। অসমে এসে তিনি প্রমিলা দেবীর সহিত বিবাহ সম্পর্কে আবদ্ধ হন। 
১৯৩০ সনে পিতৃবিয়োগের পর তিনি অসমীয়া নামক খবরের কাগজে সম্পাদক রুপে কাজে যোগদান করেন। দুইবৎসর পর তিনি যোরহাট বিদ্যালয় পরিদর্শকের কার্য্যালয়ে কিছুদিন কাজ করেন। তিনসুকিয়ায় কিছুদিন শিক্ষকতা করে পুনরায় যোরহাট এসে বাতরী নামক এক অসমীয়া সাপ্তাহিক খবরের কাগজে সহ-সম্পাদকের পদে যোগদান করেন। এই খবরের কাগজের মাধ্যমে তিনি প্রথম নীলমণি ফুকনকে বাগ্মীবর ও জ্যোতিপ্রসাদ আগরওয়ালাকে রুপকোয়র উপাধি প্রদান করেন। দ্বিতীয় বিশ্বযুদ্ধের সময়ে তিনি করাচী গিয়ে ভারতীয় বায়ু সেনায় যোগদান করেন ও ১৯৪৭সনে অসমে ফিরে আসেন। তারপর তিনি উদ্যোগিক প্রশিক্ষণ কেন্দ্রে অবসর গ্রহণ না করা পর্যন্ত চাকুরি করেন।
১৯৬৯ সনে তিনি অসম সাহিত্য সভার সভাপতি নির্বাচিত হন।।
সাহিত্যিক রুপে বিখ্যাত যদিও সাহিত্য চর্চা ছাড়াও তিনি ছিলেন একজন ভাল অভিনেতা ও সক্রিয় সমাজকর্মী। ১৯৩০ সনে তিনি বাণী সংকলন ও ১৯৪৮ সনে তিনি চিন্তামণি চক্র প্রতিষ্ঠা করেছিলেন। তিনি অসম নাট্য সন্মিলন, অসম প্রতিযোগিতা সমিতি, যোরহাট সঙ্গীত বিদ্যালয় ইত্যাদির সহিত জড়িত ছিলেন।
১৯৮৩ সনে ২৭ জানুয়ারি তারিখে আনন্দ চন্দ্র বরুয়ার মৃত্যু হয়। 
সাহিত্যিক রুপে আনন্দ চন্দ্র বরুয়া অসমীয়া সাহিত্যে কবিতা, নাটক, অনুবাদিত সাহিত্য ও উপন্যাস ইত্যাদি অবদান রেখেছেন
তাঁর অপ্রকাশিত গ্রন্থসমূহের মধ্যে পঞ্চমী, তেজীমলা, বণিক বন্ধু, মৃগমায়া, বাণীপথ, অসমীয়া সাহিত্য ইত্যাদি অন্যতম।
ইন্ডিয়ান সুপার লীগ
ইন্ডিয়ান সুপার লীগ একটি ভারতীয় পেশাদারী ফুটবল প্রতিযোগিতা। ভারত জাতীয় ফুটবল দল এর জন্য নতুন প্রতিভা খুঁজে নিতে এই লীগের ভূমিকা সর্বোচ্চ।
২০১০ সালের ৯ ই ডিসেম্বর সর্ব ভারতীয় ফুটবল ফেডারেশন ভারতীয় বাণিজ্যিক সংস্থা রিলায়েন্স এবং মার্কিন যুক্তরাষ্ট্র এর সংস্থা International Management Group এর সাথে ৭০০ কোটি টাকার বিনিময়ে ১৫ বছরের জন্য বাণিজ্যিক চুক্তি করে।
২০১৭ সাল নাগাদ যেসব শহরের দল প্রতিযোগিতার খেলবে, তারা হলো :The inaugural Indian Super League saw two separate player drafts, based on the college draft system in the United States, one for domestic Indian players and the other for foreign players.
দ্পাল-স্প্রুল-ও-র্গ্যান-'জিগ্স-মেদ-ছোস-ক্যি-দ্বাং-পো
দ্পাল-স্প্রুল-ও-র্গ্যান-'জিগ্স-মেদ-ছোস-ক্যি-দ্বাং-পো () (১৮০৮-১৮৮৭) তিব্বতের র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারের শ্রী সিংহ মহাবিদ্যালয়ের পঞ্চম প্রধান ছিলেন।
দ্পাল-স্প্রুল-ও-র্গ্যান-'জিগ্স-মেদ-ছোস-ক্যি-দ্বাং-পো ১৮০৭ খ্রিষ্টাব্দে তিব্বতের উত্তর খাম্স অঞ্চলে দ্গে-র্ত্সে-র্দ্জা-ছু-খা () নামক স্থানে জন্মগ্রহণ করেন। তাঁর পিতার নাম ছিল র্গ্যাল-তোগ-ল্হা-দ্বাং () এবং মাতার নাম ছিল স্গ্রোল-মা ()। র্দো-ব্লা-'জিগ্স-মেদ-স্কাল-ব্জাং () নামক এক বৌদ্ধ লামা তাঁকে ব্সাম-গ্তান-ফুন-ত্শোগ্স () নামক লামার পুনর্জন্ম রূপে চিহ্নিত করেন। তিব্বতী ঐতিহ্য অনুসারে তিনি 'জিগ্স-মেদ-গ্লিং-পার () পুনর্জন্ম রূপেও চিহ্নিত হয়েছিলেন। কুড়ি বছর বয়সে তিনি অবতারী লামা হিসেবে প্রাপ্ত সমস্ত সম্পত্তি ছেড়ে দিয়ে একজন ভবঘুরে বৌদ্ধ ভিক্ষুর জীবনযাপনের পথ বেছে নেন। সেং-ফ্রুগ-পে-মা-ব্ক্রা-শিস () নামক শ্রী সিংহ মহাবিদ্যালয়ের প্রথম প্রধান তাঁকে ভিক্ষুর শপথ প্রদান করেন। র্গ্যাল-স্রাস-গ্ঝান-ফান-ম্থা'-য়াস-'ওদ-জের (), মি-'গ্যুর-নাম-ম্খা'ই-র্দো-র্জে (), ম্ছোগ-গ্যুর-গ্লিং-পা (), 'জিগ্স-মেদ-র্গ্যাল-বা'ই-ম্যু-গু (), ম্দো-ম্খ্যেন-ব্র্ত্সে-য়ে-শেস-র্দো-র্জে () প্রভৃতি বিখ্যাত লামারা তাঁর অন্যতম উল্লেখযোগ্য শিক্ষক ছিলেন।
দ্পাল-স্প্রুল-ও-র্গ্যান-'জিগ্স-মেদ-ছোস-ক্যি-দ্বাং-পো খাম্স অঞ্চলের বিভিন্ন বিহারে শিক্ষাদান করেন এবং শ্রী সিংহ মহাবিদ্যালয়ের পঞ্চম প্রধানের দায়িত্বলাভ করেন। তিনি 'জিগ্স-মেদ-গ্লিং-পা প্রবর্তিত য়োন-তান-ম্দ্জোদ (), ক্লোং-ছেন-রাব-'ব্যাম্স-পা-দ্রি-মেদ-'ওদ-জের () প্রবর্তিত ঙ্গাল-গ্সো-স্কোর-গ্সুম () এবং ক্লোং-ছেন-স্ন্যিং-থিগ () ছাড়াও বোধিসত্ত্বচর্যাবতার, অভিসময়ালঙ্কার, মূলমধ্যমককারিকা, মহাযানসূত্রালঙ্কার, অভিধর্মকোশ প্রভৃতি বিষয়ে শিক্ষা প্রদান করেন।
দ্পাল-স্প্রুল-ও-র্গ্যান-'জিগ্স-মেদ-ছোস-ক্যি-দ্বাং-পো ভারত ও তিব্বতের বিভিন্ন বৌদ্ধ মার্গ, দর্শন ও সম্প্রদায়ের বিবর্তন সম্বন্ধে বিশ্লেষণ করে টীকাভাষ্য রচনা করেন। তিনি পে-মা-ত্শাল-গ্যি-জ্লোস-গার () নামক একটি নাটক রচনা করেন যেখানে একজন প্রেমে বিরহকাতর একটি মৌমাছিকে ধর্মীয় উপদেশ দেওয়া হয়েছে। তিনি অবলোকিতেশ্বরের মন্ত্রর ওপর থোগ-ম্থা'বার-গ্সুম-দু-দ্গে-বা'ই-গ্তাম-দাম-পা'ই-স্ন্যিং-নোর () নামক একটি পুস্তক রচনা করেন। 'জিগ্স-মেদ-র্গ্যাল-বা'ই-ম্যু-গু দ্বারা কথিত ধর্মীয় শিক্ষাগুলিকে তিনি কুন-ব্জাং-ব্লা-মা'ই-ঝাল-লুং () নামক গ্রন্থে সঙ্কলিত করেন। এছাড়া তিনি ম্খাস-পা-শ্রি-র্গ্যাল-পো () নামক একটি পুস্তক এবং অভিসময়ালঙ্কারের ওপর একটি টীকাভাষ্য রচনা করেন।
চক্রপাণি মন্দির, কুম্বকনাম
চক্রপানি মন্দির ভারতের তামিলনাড়ুর কুম্বাকনামে অবস্থিত একটি বিষ্ণু মন্দির। মন্দিরটি কুম্বাকনাম রেলস্টেশন হতে ২ কিঃ মিঃ দক্ষিণ-পশ্চিমে অবস্থিত। এই মন্দিরে ভগবান বিষ্ণু সূর্যদেবের দর্পচূর্ণ করার জন্য একটি চাকতি বা চক্রের আকারে আছেন, যিনি পরবর্তীতে ভগবান বিষ্ণুর ভক্তে পরিনত হন।শিবের মত চক্রপানিদেবের কপালে একটি তৃতীয় নয়ন আছে। এই মন্দিরটি কুম্বাকনামের একটি উল্লেখযোগ্য মন্দির।
হিন্দু কিংবদন্তি অনুসারে চক্র(অপর নাম সুদর্শন), বা চাকতি হল ভগবান বিষ্ণুর সবচেয়ে শক্তিশালী অস্ত্র। তিনি একদা পাতালের অসুররাজ জলন্ধাসুরকে বধ করার জন্য অস্ত্র নিক্ষেপ করেন। বিশ্বাস করা হয়, পাতাল হতে এই অস্ত্র কাবেরী নদীর মধ্য দিয়ে বের হয়ে আসে। ভগবান ব্রহ্মা, যিনি সেই সময় ওই নদিতে স্নান করছিলেন, এই দৃশ্য দেখে অভিভূত হন এবং সুদর্শনের একটি প্রতিরূপ ওই স্থানে নির্মাণ করেন যেখানে আজ মন্দিরটি অবস্থিত। সূর্যদেব যিনি তখন প্রখর দীপ্তি বিকিরন করছিলেন, সুদর্শনের তেজে তাঁর সমস্ত দীপ্তি লুপ্ত হল। সূর্যদেব তখন সুদর্শনের স্তুতি করেন এবং সূর্যদেবের স্তুতিতে সন্তুষ্ট হয়ে সুদর্শন তাঁর সমস্ত দীপ্তি ফিরিয়ে দেন। নিম্নস্থ চাকতি বিশিষ্ট স্থাপন অত্যুজ্জ্বলতা প্রভা তীব্র সূক্ষ্ম ।
মন্দিরটির বিশেষত্ব তার সুনিপুণ স্তম্ভগুলো। মন্দিরের অধিষ্ঠিত দেবতা চক্রপানির আছে ৮ টি হাত। এখানে দেবতার আরাধনারত রাজা সারফজি-২ এর ব্রোঞ্জ নির্মিত একটি মূর্তি আছে, বলা হয়ে থাকে, এই দেবতার কৃপায় তার রোগমুক্তি হয়েছিল। মন্দিরটির আঙ্গিনায় একটি পঞ্চমুখা (৫ মুখ বিশিষ্ট) হনুমান মূর্তি নির্মাণ করা হয়েছে। 
১৬২০ সালে, যখন নায়াক এর শাসনকর্তা গোবিন্দ দীক্ষিত্র কুম্বাকনামে রামাস্বামী মন্দির নির্মাণ করেন, তখন তিনি নতুন মন্দির আর পুরাতন চক্রপানি মন্দিরের মাঝে একটি বাণিজ্যিক পথ নির্মাণ করেন। 
মন্দিরটির পূর্ব ও পশ্চিম প্রবেশদ্বার যথাক্রমে “থাতচিনায়া ভায়িল” ও “উথারাভানা ভায়িল” নামে পরিচিত আর মন্দিরের বাইরের আঙিনা একটি ঝুলবারান্দার আদলে তৈরি। আগাম্পারা ভিনায়াকারা, পাঞ্ছামুগা আঞ্ছেনেয়ার ও ভিজায়াবাল্লি হল এই মন্দিরে অবস্থিত গুরুত্বপূর্ণ মূর্তি। 
চক্র পাদিথুরাই হল মন্দিরের সমান্তরালে কাবেরী নদীর তীরে অবস্থিতকুম্বাকনামেরএকটি বিখ্যাত ঘাট। নিভেথানাম, এটা এমন একটা বিষয় যেন ঈশ্বর জীবন ও মৃত্যুর চক্র পরিচালনা করছেন। এই মন্দিরের একটি গুরুত্বপূর্ণ ও অদ্ভুত বিষয় হল বিল্বঅর্চনা যা শিবমন্দিরে করা হয়, তা এখানে বিষ্ণুর উদ্দেশ্যে করা হয়।
কেশব মহন্ত
কেশব মহন্ত (; ) অসমের একজন কবি, গীতিকার ও শিক্ষাবিদ। তিনি প্রকৃতি ও মানবতাকে নিয়ে অসংখ্য গান রচনা করেছেন। বিভিন্ন পুরস্কার ও সম্মান ছাড়াও অসমীয়া সাহিত্যের জন্য ২০০১ সন থেকে অসম সরকারের নিকট সাহিত্যিক পেঞ্চন লাভ করেন। 
১৯২৬ সনের ২০ জানুয়ারি তারিখে অসমের শোণিতপুর জেলার মিজিকাজান চা-বাগানে কেশব মহন্তের জন্ম হয়। তাঁর পিতার নাম থানেশ্বর মহন্ত। মাগুর মরা প্রাইমারী বিদ্যালয় থেকে প্রাথমিক শিক্ষা সমাপ্ত করে ১৩৭ সনে শতিয়া মজলীয়া সরকারী বিদ্যালয়ে নামভর্তী করেন। ১৯৪৪ সনে মেট্রিকুলেশন ডিগ্রী সমাপ্ত করে ১৯৪৬ সনে গুয়াহাটির কটন কলেজ থেকে আই.এ পরিক্ষায় উত্তীর্ণ হন। ১৯৫৬ সনে বি.এ ডিগ্রী লাভ করেন। 
১৯৫২ সনে জামুগুরী উচ্চতর মাধ্যমিক বিদ্যালয়ে শিক্ষক রুপে যোগদান করেন। তারপর ১৯৫৬ সনে গুয়াহাটি ডনবস্কো স্কুলে শিক্ষক রুপে যোগদান করেন। ১৯৫১ সনে গুয়াহাটি বিশ্ববিদ্যালয়ে প্রকাশক-অনুবাদক রুপে কার্যনির্বাহ করেন। ১৯৭২-১৯৭৭ সন পর্ষন্ত বি.বরুয়া মহাবিদ্যালয়ে প্রবক্তা রুপে কাজ করেন। ১৯৮৪ সনে গুয়াহাটি বিশ্ববিদ্যালয় থেকে প্রকাশন বিষয়া রুপে অবসর গ্রহণ করেন। তিনি লুইত, প্রবাহ, মুখপত্র, নতুন সাহিত্য ইত্যাদি আলোচনী পত্রিকায় সম্পাদক রুপেও কাজ করেছেন। 
২০০৬ সনের ৩০ মার্চ তারিখে গুয়াহাটির নীগাজী পাম বাসগৃহে তাঁর মৃত্যু হয়।১৯৮৭ সনে তোমার তেজ নামক কবিতার জন্য অসম সাহিত্য সভা থেকে রঘুনাথ চৌধারী পুরস্কার লাভ করেন। ১৯৯৩ সনে "মোর যে কিমান হেপাহ" গীতের পুথির জন্য সাহিত্য অকাদেমি পুরস্কার লাভ করেন। ২০০০ সনে অসম সরকার থেকে বিষ্ণু রাভা পুরস্কার লাভ করেন। ২০০১ সনে অসম সরকার থেকে সাহিত্যিক পেন্শন লাভ করেন। ১৯৭৫ সনে অসম সাহিত্য সভার কবি সন্মিলনে সভাপতিত্ব করেন।
কেশদা মহন্ত
কেশদা মহন্ত (; ) অসমের একজন লেখক, গবেষক ও সমালোচক। তিনি রচনা করা অসমীয়া রামায়ণী সাহিত্য: কথাবস্তুর আঁতিগুরি নামক পুস্তকের জন্য ২০১০ সনে সাহিত্য অকাদেমি পুরস্কার লাভ করেন।
চন্দ্রপ্রসাদ শইকীয়া
চন্দ্রপ্রসাদ শইকীয়া (; ) অসমীয়া সাহিত্য জগতের এজকন গল্পকার ও ঔপন্যাসিক। ছাত্রাবস্থায় তিনি ভারতের স্বাধীনতা আন্দোলনে যোগদান করে কারারুদ্ধ হয়েছিলেন। সাংবাদিককে জীবিকা রুপে গ্রহন করে তিনি প্রথম কর্মজীবনে প্রবেশ করেন। একটি ত্রিদৈনিক ও আরেকটি দৈনিক অসমীয়া খবরের কাগজের প্রতিষ্ঠাপক-সম্পাদক রুপে তিনি অসম প্রকাশন পরিষদের সচিব রুপে কার্যনির্বাহ করেন। মহারথী উপন্যাসের জন্য তিনি সাহিত্য অকাদেমি পুরস্কার ও ২০০২ সালে অসম উপত্যকা সাহিত্য পুরস্কার লাভ করেন। অসমীয়া সাহিত্যের ধারাবাহিক প্রবাহ রক্ষা করে তিনি অসমীয়া, প্রকাশ ও গরিষসী ইত্যাদি খবরের কাগজে মৃত্যুর আগ পর্যন্ত বিশেষ ভূমিকা পালন করে যান। তিনি ১৯৯৯ ও ২০০০ সালে অসম সাহিত্য সভার সভাপতিত্ব করেন।
১৯২৭ সালের ৮ জুলাই তারিখে অসমের শিবসাগর জেলার আমগুরির জালুকগাঁও নামক স্থানে জন্ম গ্রহণ করেন। তাঁর পিতার নাম দুর্লভ চন্দ্র শইকীয়া ও মাতার নাম দূর্গেশ্বরী শইকীয়া। ১৯৩০ সালে তাঁর আকস্মিক পিতৃবিয়োগ হয়। ১৯৩৩ সালে তিনি ভূঞাহাত প্রাথমিক বিদ্যালয়ে প্রাথমিক শিক্ষা সমাপ্ত করেন। ১৯৩৮ সালে আমগুরি এম.ই বিদ্যালয়ে নামভর্তী করেন। ১৯৪১ সালে জাঁজী হাইস্কুলে নামভর্তী করেন। ১৯৪২ সালে ভারত ত্যাগ আন্দোলনে যোগদান করেন। ১৯৪৩ সালে ভারতীয় স্বাধীনতা সংগ্রামে অংশগ্রহন করেন ও বৃটিশ দ্বারা গ্রেপ্তার হয়ে চার মাস কারাবাস খাটেন। ১৯৪৪ সালে পুনরায় কারাবাস হয় ও নয় মাস কারাবাস হয়। ১৯৪৫ সালে শিবসাগর সরকারি উচ্চ মাধ্যমিক বিদ্যালয় থেকে প্রাইভেট পরীক্ষার্থী রুপে প্রথম বিভাগে উত্তীর্ণ হন ও গুয়াহাটির কটন কলেজে নামভর্তী করেন।
১৯৫০ সালে তিনি বি.এ পরীক্ষায় উত্তীর্ণ হন ও কম সময়ের জন্য আমগুরি হাইস্কুলে শিক্ষক রুপে যোগদান করেন। ১৯৫৬ সালে দা আসাম ট্রিবুউন নামক ইংরেজি খবরের কাগজে উপ-সম্পাদক রুপে যোগদান করেন। ১৯৬৩ সালে অসম টিবুউন ছেড়ে অসম বাতরি নামক অসমীয়া খবরের কাগজে যোগদান করেন।
১৯৫৬ সালের ১০ মার্চ তারিখে তিনি প্রভা দাসের সহিত বিবাহ করেন। ১৯৫৯ সালে তাঁদের শান্তনু নামক একটি পুত্র সন্তানের জন্ম হয়। ১৯৬৩ সালে মৈত্রেয়ী কন্যা সন্তান জন্ম হয়।
২০০৬ সালে চন্দ্রপ্রসাদ শইকীয়া মৃত্যুবরন করেন।